**Սիսիանի համայնք**

**(2022թ. 2-րդ եռամսյակ)**

1. Բնակավայրերի քանակը՝ 30:
2. Հրավիրված խորհրդակցությունների քանակը՝ 12:
3. Բնակավայրերի այցելությունների քանակը՝ 19:
4. Համայնքի բնակիչների ընդունելությունների քանակը՝ 79:
5. Ավագանու նիստերի քանակը՝ թվով 3:
6. Ավագանու մշտական հանձնաժողովների քանակը՝ թվով 3.
7. կրթության, մշակույթի, սպորտի, երիտասարդության, սոցիալական, առողջապահության և բնության պահպանության հարցերի,
8. ֆինանսավարկային, բյուջետային և տնտեսական,
9. իրավական և ենթակառուցվածքներին առնչվող հարցերի ու արտաքին կապերի:
10. Այցելություններ են կատարվել համայնքի սոցիալապես անապահով և խնդրահարույց ընտանիքներ /6 այցելություն/, հայտնաբերվել են սոցիալական աջակցության կարիք ունեցող ընտանիքներ, վեր են հանել նրանց հիմնախնդիրները, գնահատվել սոցիալական կարիքները, ուղղորդվել են տարբեր մասնագիտացված կազմակերպություններ:

Ֆինանսական աջակցության կարիք ունեցող համայնքի սոցիալապես անապահով ընտանիքներին տրամադրվել է դրամական օգնություն:

1. Սիսիանի համայնքի խնամակալության և հոգաբարձության հանձնաժողովը իրականացրել է 4 տունայց: Կյանքի դժվարին իրավիճակում հայտնված 2 ընտանիքների վերաբերյալ կազմակերպված ընդլայնված նիստերին ապահովվել է հանձնաժողովի անդամների մասնակցություն:
2. Նախադպրոցական և արտադպրոցական կրթության հաստատություններ.

***Նախադպրոցական***

Իրականացվել են 30 ստուգայցեր Սիսիանի համայնքի թիվ 1, 2, 3, 4 ՆՈՒՀ-եր և նրանց կազմում ընդգրկված 17 բնակավայրերի խմբասենյակներ:

Ստուգայցերի ժամանակ ստուգվել են ճաշացուցակները, ճաշերի նմուշառումները, երեխաների հաճախումների մատյանները, սանիտարահիգիենիկ պայմանները, պարապմունքների բաշխման գրաֆիկները, սննդի պահանջագրերը, աշխատողների հաշվառման մատյանները, սննդի մատյանները, պահեստները, շարժի մատյանները, հրամանագրքերը: Ամենօրյա տեղեկատվություն է ապահովվել նախադպրոցական հիմնարկներում երեխաների հաճախումների, սննդակարգի վերաբերյալ:

ՆՈՒՀ-երի երեխաների ցուցակային թիվը՝ 843:

***Արտադպրոցական հաստատություններ***

1. Արտադպրոցական ուսումնական հաստատություններ կատարված այցերի ընթացքում իրականացվել է դասալսումներ, ստուգվել է արտադպրոցական ուսումնական հաստատությունների տարեկան ուսումնական ծրագրերի և ժամանակացույցի համապատասխանությունը, թեմատիկ պլաններով մատյանների գրանցումների կատարումը, մանկավարժական խորհուրդների առկայությունը և նրանց կատարած աշխատանքները: Ստուգվել է բոլոր ենթակա կառույցների հրամանագրքերը և առկա թերությունների վերացման ուղղությամբ կատարվել է խորհրդատվական աշխատանքներ, իրականացվել է արտադպրոցական ուսումնական հաստատություններում աշխատակիցների աշխատանքային կարգապահության և հաճախումների ստուգում, ու տարեվերջյան ավարտական և փոխադրական քննություններ:
2. Ս/թ ապրիլ ամսին Սիսիանի քաղաքային համայնքի «Է. Ասյանի անվան Սիսիանի մանկական երաժշտական դպրոց» ՀՈԱԿ-ի դահլիճում 2-3-րդ դասարանների աշակերտների համար «Երաժշտական գրականություն» առարկայից անցկացվել է բաց դաս, Սիսիան քաղաքի «Ա. Մինասյանի անվան արվեստի և ստեղծագործության կենտրոն» ՀՈԱԿ-ի գրադարանում՝ կանանց տոնին նվիրված միջոցառում, Սիսիանի քաղաքային համայնքի «Է. Ասյանի անվան Սիսիանի մանկական երաժշտական դպրոց» ՀՈԱԿ-ի դահլիճում կազմակերպած 4-7-րդ դասարանների աշակերտների միջև «Երաժշտական գրականություն» առարկայից անցկացվել է համադպրոցական երաժշտական վիկտորինա, Սիսիանի քաղաքային մարզադաշտում ՀՀ ֆուտբոլի 2021-2022թթ. մինչև 10տ. մանկական առաջնության 10-րդ տուրում անցկացվել է «Սիսիան-12» և «Նորավանք-4-12» թիմերի միջև հերթական հանդիպումը, Սիսիանի քաղաքային համայնքի «Է. Ասյանի անվան Սիսիանի մանկական երաժշտական դպրոց» ՀՈԱԿ-ի դահլիճում անցկացվել է գարնանային համերգ, Սիսիան քաղաքի «Աղվան Մինասյանի անվան արվեստի և ստեղծագործության կենտրոն» ՀՈԱԿ-ում անցկացվել է Համո Սահյանին և նրա պոեզիային նվիրված դաս ու փոքրիկ համերգ՝ նվիրված պարի միջազգային օրվան:
3. Ս/թ մայիս ամսին «Համո Սահյանի անվան Սիսիանի քաղաքային մշակույթի կենտրոն» ՀՈԱԿ-ի դահլիճում անցկացվել է Սիսիանի և Գորայք խոշորացված համայնքների բնակավայրերի դպրոցների աշակերտների համար ՀՕՖ-ի կողմից կազմակերպված «Խաղաղությունն իմ աչքերով» խորագրով նկարչության մրցույթում ընտրված լավագույն աշխատանքների ցուցահանդես, «Համո Սահյանի անվան Սիսիանի քաղաքային մշակույթի կենտրոն» ՀՈԱԿ-ում անցկացվել է ՀՀ Սյունիքի մարզի դասական շախմատի տղամարդկանց 23-րդ առաջնությունը, Սիսիանի քաղաքային մարզադաշտում անցկացվել է ՀՀ ֆուտբոլի 2021-2022թթ. մինչև 13տ մանկապատանեկան առաջնության Սիսիանի քաղաքային համայնքի «Սիսիանի ֆուտբոլի դպրոց» ՀՈԱԿ-ի «Սիսիան-09» և Երևանի <<ԽՄՕՄՄ-09>> թիմերի միջև վերջին տուրում անցկացված հերթական հանդիպումը, Սիսիանի քաղաքային համայնքի <<Է. Ասյանի անվան Սիսիանի մանկական երաժշտական դպրոց>> ՀՈԱԿ-ի դահլիճում անցկացվել է վոկալի դասատու Անուշ Վարդանյանի դասարանական համերգը, Սիսիանի քաղաքային համայնքի <<Է. Ասյանի անվան Սիսիանի մանկական երաժշտական դպրոց>> ՀՈԱԿ-ի դահլիճում անցկացվել է քանոնի բաժնի դասատու Նաիրա Հակոբջանյանի դասարանական համերգը, <<Սիսիանի համայնքի շախմատի դպրոց>> ՀՈԱԿ-ի աշակերտների միջև անցկացվել է 4-րդ, 3-րդ և 2-րդ կարգի որակավորման շախմատի մրցաշարը, Սիսիան քաղաքի <<Զ. Ա. Խաչատրյանի անվան գեղարվեստի դպրոց>> ՀՈԱԿ-ում անցկացվել են աշակերտների աշխատանքների տարեվերջյան դիտումներ:
4. <<Համո Սահյանի Սիսիանի քաղաքային մշակույթի կենտրոն>> ՀՈԱԿ-ի դահլիճում անցկացվել է Սիսիան քաղաքի <<Աղվան Մինասյանի անվան արվեստի և ստեղծագործական կենտրոն>> ՀՈԱԿ-ի աշակերտների տարեվերջյան հաշվետու համերգ, Սիսիանի քաղաքային համայնքի <<Է. Ասյանի անվան Սիսիանի մանկական երաժշտական դպրոց>> ՀՈԱԿ-ի դահլիճում անցկացվել է աշակերտների տարեվերջյան հաշվետու համերգ, Սիսիան քաղաքի <<Զ. Ա. Խաչատրյանի անվան գեղարվեստի դպրոց>> ՀՈԱԿ-ում կազմակերպվել է աշակերտների աշխատանքների տարեվերջյան ցուցահանդես:

Արտադպրոցական ուսումնական հաստատություններ հաճախող աշակերտների թիվը՝ 528:

1. Հանրային և սպորտային միջոցառումներ՝
2. Կազմակերպվել է Արցախյան պատերազմներում զոհվածների հիշատակին նվիրված վոլեյբոլի հուշամրցաշար.
3. Ապրիլի 4-ին Սիսիանի համայնքապետարանի կողմից կազմակերպվել է հիշատակի երթ, նվիրված 2016 թվականին Արցախյան քառօրյա պատերազմում նահատակված հերոսների հիշատակին.
4. Ապրիլի 6-ին կանանց մեկ ամսյակի կապակցությամբ Սիսիանի համայնքապետարանի կողմից կազմակերպվել է այցելություններ, Սիսիանի տարածաշրջանից 2020 թվականին քառասունչորսօրյա պատերազմում անհետ կորած մարտիկների տներ, իսկ ապրիլի 7-ին նույն նպատակով Անգեղակոթ բնակավար.
5. Ապրիլի 7-ին մայրության և գեղեցկության օրվա առթիվ, Սիսիան քաղաքի տարբեր հատվածներում անցորդ կանանց Սիսիանի համայնքապետարանի կողմից բաժանվել է ծաղիկներ.
6. Ապրիլի 14-ից 16-ը Սիսիանի համայնքապետարանի կողմից Սիսիանի մարզադպրոցում կազմակերպվել է վոլեյբոլի մրցաշար, նվիրված Արցախյան բոլոր պատերազմներում նահատակված Սիսիանցի քաջերի հիշատակին.
7. Ապրիլի 14-ին Համո Սահյանի ծննդյան 108 ամյակին նվիրված Սիսիան քաղաքում և Սիսիանի Լոր բնակավայրում կազմակերպվել է միջոցառումներ.
8. Ապրիլի 24-ին Սիսիանի համայնքապետարանի կողմից կազմակերպվել է երթ ի հիշատակ ցեղասպանության անմեղ զոհերի հիշատակին.
9. Ապրիլի 26-ին Սիսիանի ֆուտբոլի մարզադաշտում կազմակերպվել է ՀՀ մարզերի Երևան քաղաքի և Արցախի հանրապետության հանրակրթական դպրոցների 1-ից 3 և 4-ից 6-րդ դասարանների աշակերտների միջև անցկացվող սպորտլանդիա մարզական միջոցառման մասնակիցներին հավաստագրերի հանձնման արարողություն.
10. Մայիսի 5-ին Դարբասի օրվա առթիվ Դարբաս բնակավայրի Սուրբ Ստեփանոս եկեղեցու և տեղի թանգարանի շրջակայքում կազմակերպվել է միջոցառում և մատաղի արարողություն.
11. Մայիսի 9-ին Հայրենական Մեծ պատերազմի հաղթանակի 77 ամյակի առթիվ Սիսիանի համայնքապետարանի կողմից կազմակերպվել է հաղթանակի երթ և ծաղկեդրում.
12. Մայիսի 20-ին Սիսիանի թիվ 5 հիմնական դպրոցի մարզադաշտում կազմակերպվել է ԱԺ գավաթի խաղարկության համայնքային փուլը.
13. Մայիսի 23-ին <<Համո Սահյանի անվան Սիսիանի քաղաքային մշակույթի կենտրոն>> ՀՈԱԿ-ի դահլիճում կազմակերպվել է <<Մեր հաղթական օլիմպիականները>> խորագրով միջոցառում նվիրված առարկայական օլիմպիադայում տեղեր զբաղեցրած աշակերտներին և նրանց ուսուցիչներին.
14. Մայիսի 25-ին Սյունիքի մարզի Կապան քաղաքում, մասնակցել ենք <<Հայ ժողովրդական երգարվեստի և պարարվեստի>> միջոցառմանը.
15. Մայիսի 28-ին Հանրապետության օրվան և Վուրգ Ոսկանյանի ծննդյան 81 ամյակին նվիրված Սիսիանի Ազատամարտի հրապարակում կազմակերպվել է միջոցառում.
16. Մայիսի 30-ին Սիսիանի Շամբ բնակավայրում կազմակերպվել է միջոցառում նվիրված Շամբ բնակավայրի օրվան.
17. Հունիսի 1-ին երեխաների պաշտպանության միջազգային օրվա կապակցությամբ Սիսիանի Կարեն Դեմիրճյանի անվան զբոսայգում կազմակերպվել է ուրախ միջոցառումների շարք.
18. Հունիսի 3-ին Սիսիանում վերջին զանգի կապակցությամբ Սիսիանի Սիսակ Նահապետի անվան հրապարակում կազմակերպվել է միջոցառում.
19. Հունիսի 14-ին <<Սիսիանի ֆուտբոլի դպրոց>> ՀՈԱԿ- ում ՀՈԱԿ-ի մինչև 10 տարեկանների մանկական առաջնության /Մ10Մ4 խմբի հաղթող ճանաչվելու և Սիսիանի համայնքի պատիվը բարձր պահելու համար, Սիսիանի համայնքապետարանի կողմից կազմակերպվել է պատվոգրերի և նվերների հանձման արարողություն.
20. Հունիսի 21-ին Բուժաշխատողի օրվան նվիրված <<Համո Սահյանի անվան Սիսիանի մշակույթի կենտրոն>> ՀՈԱԿ-ի դահլիճում կազմակերպվել է տոնական միջոցառում.
21. Հունիսի ամսին <<Ուրախ ամառ>> ծրագրի շրջանակներում ուրախ միջոցառումներ է կազմակերպվել Սիսիանի Շենաթաղ, Շամբ և Շաղատ բնակավայրերում.
22. Նույն ծրագրով հունիսի 28-ին Սիսիանի Շամբ, իսկ հունիսի 30-ին Սիսիանի Շաղատ բնակավայրերում:
23. Աղբահանության և սանիտարական մաքրման աշխատանքները՝ 2022 թվականի 2-րդ եռամսյակում Սիսիանի համայնքում կատարվել են ավագանու կողմից հաստատած հայեցակարգով:
24. Սուբվենցիոն ծրագրի շրջանակներում սկսվել են Սիսիան քաղաքի Ն․ Ադոնցի փակուղի, Ռաֆֆու փողոցի, Գայի թաղամաս 3 և 4 բազմաբնակարան շենքերի բակային տարածքների ասֆալտապատման աշխատանքները, կատարվել են աշխատանքների մոտ 85%-ը։
25. Սիսիանի համայնքի մի շարք բնակավայրերում կատարվել են խմելու և ոռոգման ջրագծերի ընթացիկ վերանորոգման աշխատանքներ։
26. Սիսիանի համայնքի մի շարք բնակավայրերում կատարվել են միջհամայնքային ճանապարհների փոսալցման և հարթեցման աշխատանքներ։
27. Համայնքապետարանում կազմակերպվել և անց են կացվել հանրային քննարկումներ:
28. Հողօգտագործողներին մատչելի գներով տրամադրվել է 402տ պարարտանյութ:
29. Համայնքի 15 բնակավայրերի տրամադրվել է 19000 հատ տնկի, 17 բնակավայրերի տրամադրվել է 62տ կարտոֆիլի սերմանյութ, 30 բնակավայրերի տրամադրվել է 900000 հատ սածիլ:
30. Կնքվել է թվով 17 արոտավայրերի և խոտհարքների վարձակալության պայմանագրեր
31. Կատարվել է հաշվառում համայնքային սեփականություն հանդիսացող վարելահողերի և առկա անասնագլխաքանակի վերաբերյալ:
32. Լրացվել և վերջնական տեսքի է բերվել բնակավայրերի վարչական շտեմարանները:
33. Համայնքի կառավարման տեղեկատվական համակարգի (ՀԿՏՀ կամ համարժեք) լիարժեք և արդյունավետ շահագործման աշխատանքներ.

ա) ապահովվում է sisian.am կայք-էջի լիակատար շահագործումը: ՀԿՏՀ ծրագիրն աշխատում է արդյունավետ, բոլոր բնակավայրերն ընդգրկված են ծրագրում, որը հնարավորություն է տալիս բոլոր բնակավայրերում էլեկտրոնային եղանակով մատուցել այն բոլոր ծառայությունները, որոնք տրամադրվում են քաղաքացուն՝ համայնքապետարան այցելելու դեպքում,

բ) պարբերաբար թարմացվում է բնակչության ռեգիստր բաժինը: Համայնքի վերաբերյալ տեղադրված է ամբողջական տեղեկատվություն,

գ) ծրագրում ավելացել է վարչական ռեգիստր ենթաբաժինը, որտեղ տեղադրվում են գյուղական բնակավայրերի տնային տնտեսությունների վարչական տվյալները և պարբերաբար թարմացվում են,

դ) sisian.am պաշտոնական կայք-էջն ապահովում է համայնքի ղեկավարի և ավագանու գործունեության հրապարակայնությունը, թափանցիկությունը և հաշվետվողականությունը,

ե) sisian.am պաշտոնական կայքի զբոսաշրջիկների համար բաժնում կատարվել են լրացումներ և թարմացումներ:

1. Համայնքապետարանում գործում է քաղաքացիների սպասարկման գրասենյակ (ՔՍԳ), որի միջոցով իրականացվում է բնակչությանը մատուցվող հանրային ծառայությունների տրամադրումը: Գրասենյակը գործում է «Մեկ պատուհան» սկզբունքով՝ ապահովելով հարմարավետ և որակյալ սպասարկում համայնքի բնակիչների համար:
2. Ավագանու հրապարակային նիստերի առցանց հեռարձակում՝

ապահովվել է ավագանու 3 նիստերի ուղիղ հեռարձակումը, որոնք առկա են նաև համայնքապետարանի youtube -յան պաշտոնական էջում:

1. Իրականացվել է աշխատակազմի համայնքային ծառայության թափուր պաշտոնների մրցույթի նախապատրաստական աշխատանքներ /մրցույթը չի կայացել/:
2. Անց է կացվել աշխատակազմի համայնքային ծառայողների ատեստավորում:
3. Շարունակվել է նամակագրական կապը քույր քաղաքների հետ:

2017 թվականի նոյեմբերի 5-ի ՏԻՄ ընտրությունների արդյունքում Սիսիանի համայնքը խոշորացել է իր մեջ ներառելով 29 նախկին գյուղական համայնքներ: Միավորումից հետո նախկին գյուղական համայնքների համայնքապետարանների և ՀՈԱԿ-ների աշխատակիցները ընդգրկվել են Սիսիանի համայնքապետարանի և համայնքային ենթակայության ՀՈԱԿ-ների հաստիքացուցակներում:

|  |  |  |  |  |  |
| --- | --- | --- | --- | --- | --- |
| **Համայնքապետարանի և համայնքային ենթակայության ՀՈԱԿ-ների հաստիքներ** | | | | | |
| Հ/Հ | Համայնք | Խոշորացումից առաջ | | Խոշորացումից հետո | |
| Հաստիք համայնքապետարան | Հաստիքներ ՀՈԱԿ | Հաստիք համայնքապետարան | Հաստիքներ ՀՈԱԿ |
| 1 | Սիսիան | 36 | 258 | 154 | 503 |
| 2 | Անգեղակոթ | 22 | 11 |
| 3 | Արևիս | 4 |  |
| 4 | Աշոտավան | 9 |  |
| 5 | Աղիտու | 9 | 4 |
| 6 | Ախլաթյան | 8 |  |
| 7 | Բալաք | 8 |  |
| 8 | Բնունիս | 6 |  |
| 9 | Բռնակոթ | 17 | 10 |
| 10 | Դարբաս | 10 | 7 |
| 11 | Դաստակերտ | 7 |  |
| 12 | Գետաթաղ | 4 |  |
| 13 | Հացավան | 4 |  |
| 14 | Իշխանասար | 6 |  |
| 15 | Լծեն | 3 |  |
| 16 | Լոր | 7 |  |
| 17 | Մուցք | 6 |  |
| 18 | Նժդեհ | 5 |  |
| 19 | Նորավան | 10 | 6 |
| 20 | Սալվարդ | 6 |  |
| 21 | Շաղատ | 13 | 11 |
| 22 | Շաքի | 15 | 6 |
| 23 | Շենաթաղ | 8 |  |
| 24 | Թանահատ | 4 |  |
| 25 | Թասիկ | 8 |  |
| 26 | Տոլորս | 10 |  |
| 27 | Տորունիք | 4 |  |
| 28 | Ույծ | 9 | 4 |
| 29 | Վաղատին | 10 |  |
| 30 | Որոտնավան | 5 |  |
|  | Ընդամենը | **273** | **317** | **154** | **503** |

Համայնքապետարանի առաջնահերթ խնդիրներից է նոր աշխատատեղերի ստեղծումը և հաստիքների ավելացումը: