***Համայնք (2022թ. 2-րդ եռամսյակ)***

***1.Բնակավայրերի քանակը***՝ 21**:**

***2.Հրավիրված խորհրդակցությունների քանակը***՝ 44:

***3.Համայնքի բնակիչների ընդունելությունների քանակը՝*** 109:

***4.Բնակավայրերի այցելությունների քանակը***՝ 100**, որից 5-**ականԱրևաշող, Գեղասար, Գոգարան, Լեռնանցք, Լեռնավան, Լուսաղբյուր, Խնկոյան, Ծաղկաբեր, Կաթնաջուր, Հարթագյուղ, Ղուրսալի (Արջահովիտ), Մեծ Պարնի, Նոր Խաչակապ, Շենավան, Շիրակամուտ, Ջրաշեն, Սարալանջ, Սարահարթ, Սարամեջ, Քարաձոր բնակավայրերում**:**

***5.Ավագանու նիստերի քանակը՝*** թվով 7:

**6.Ավագանու մշտական հանձնաժողովների քանակը՝** թվով3:

1. Սոցիալական, մշակույթի և երիտասարդության հարցերի,

2. Ֆինանսավարկային, բյուջետային և տնտեսականհարցերի,

3. Քաղաքաշինության, հողօգտագործման, բնապահպանության, ենթակառուցվածքներին առնչվող հարցերի,

***7.Սոցիալական աշխատողի կողմից տնային այցելությունների քանակը***` թվով՝ 4

Սոցիալական աշխատողի հաստիքը թափուր է, տնային այցելություններ կատարել է սոցիալական աշխատողի օժանդակողի ժ/պ-ը սոցիալական հարցերի հանձնաժողովի անդամների և վարչական ղեկավարների հետ կատարելով 4 տնային այցելություն։

***8.Նախադպրոցական և արտադպրոցական կրթության հաստատություններ կատարված այցեր՝*** 9

**Ապրիլի** 7-ին այցելություն է կատարվել <<Սպիտակի քաղաքային գրադարան» ՀՈԱԿ, որտեղ աշխատակիցների կողմից կազմակերպվել էր գեղեցիկ միջոցառում՝ նվիրված Ապրիլի 7-ին՝ Մայրության և գեղեցկության օրվան։ Միջոցառմանը իրենց մասնակցություն էին ունեցել նաև «Սպիտակի երաժշտական դպրոց կրթադաստիարակչական ուսումնական հաստատություն» ՀՈԱԿ-ի, «Սպիտակի գեղարվեստի դպրոց կրթադաստիարակչական ուսումնական հաստատություն» ՀՈԱԿ-ի սաները և ուսուցիչները, «Առաքելություն Հայաստան» ԲԿ-ի և «Խնամքի տուն» ՀԿ-ի շահառուները և աշխատակիցները, «Երեխաների հատուկ ստեղծագործական կենտրոն» ՊՈԱԿ-ի Սպիտակի մասնաճյուղի Ձեռագործության խմբակի սաները, որոնց աշխատանքները ևս ցուցադրված էին։

**Ապրիլի** 9-ից Սպիտակի Անանիա Շիրակացու անվան թիվ 8 միջնակարգ դպրոցի ռազմագիտության դասասենյակն այսուհետ կկրի Արցախյան 44-օրյա պատերազմում անմահացած քաջորդիներ, նույն դպրոցի աշակերտներ՝ Գաբրիել Կարենի Ավետիսյանի, Ավետիս Սլավիկի Վարդանյանի, Գագիկ Վարուժանի Խաչատրյանի անունները:  
Դասասենյակի բացմանը ներկա էին Սպիտակ համայնքի ղեկավար Քաջայր Նիկողոսյանը,  ՀՀ ՊՆ Լոռու մարզի տարածքային ստորաբաժանման Սպիտակի բաժանմունքի պետ Հրահատ Գևորգյանը, Սպիտակի Սուրբ Հարություն եկեղեցու հոգևոր հովիվ Տեր Օվսե քահանա Հովհաննիսյանը, տղաների ծնողները, հարազատները, համայնքապետարանի աշխատակիցները, դպրոցի ուսուցիչները և աշակերտները, ավագանու անդամները:

**Ապրիլի** 15-ին Սպիտակի թիվ 2 մանկապարտեզում ավագ խմբի դաստիարակ Ելենա Խաչատրյանը Սուրբ Զատիկի կապակցությամբ կազմակերպել էր շատ գեղեցիկ և միաժամանակ տպավորիչ միջոցառում՝ «Հարության և հավատի լույսով ողողված մանկություն» խորագրով։ Միջոցառմանը ներկա էին Սպիտակի Սուրբ Հարություն եկեղեցու քահանա Տեր Վաղարշ Հակոբյանը, համայնքապետարանի և մանկապարտեզի աշխատակիցներ, համայնքի ավագանու անդամներ, ծնողներ։

**Մայիսի** 10-ին «ԱՐԵԳԱԿ» մանկապարտեզի հանդիսավոր բացումն էր, որտեղ ներկա էին Լոռու մարզպետարանի կրթության, մշակույթի և սպորտի վարչության բաժնի պետ Գարիկ Տոնոյանը, Սպիտակ համայնքի ղեկավար Քաջայր Նիկողոսյանը, համայնքի ղեկավարի տեղակալ Հովիկ Հովհաննիսյանը, աշխատակազմի քարտուղար Ազգանուշ Ֆրանգյանը, Շենավան բնակավայրի վարչական ղեկավար Մխիթար Մխիթարյանը, համայնքի ավագանու անդամներ, բնակավայրերի վարչական ղեկավարներ, Սպիտակի Սուրբ Հարություն եկեղեցու հոգևոր հովիվ Տեր Օվսե քահանա Հովհաննիսյանը և քահանա Տեր Վաղարշ Հակոբյանը, «ԱՅՈ» բարեգործական կազմակերպության ներկայացուցիչներ, «ՇԵՆ» բարեգործական հասարակական կազմակերպության տնօրեն Հայկ Մինասյանը, պաշտոնատար այլ անձինք, ՀԿ ներկայացուցիչներ, համայնքապետարանի աշխատակիցներ և բնակիչներ։

**Հունիսի** 15-ին «Սպիտակի երաժշտական դպրոց կրթադաստիարակչական ուսումնական հաստատություն» ՀՈԱԿ-ում տեղի ունեցավ արդեն ավանդույթ դարձած տարեվերջյան 2021-2022 ուս․ տարվա հաշվետու համերգը, որն իր մեջ ներառում էր երաժշտական դպրոցի ողջ տարվա ընթացքում կատարված նվիրված և քրտնաջան աշխատանքը։ Համերգի ավարտից հետո իրենց հիացմունքն ու երախտիքի խոսքն ուղղված թե՛ ուսուցիչներին և թե՛ սաներին արտահայտեցին Սպիտակի համայնքապետարանի աշխատակազմի քարտուղար Ազգանուշ Ֆրանգյանը, «Սպիտակի երաժշտական դպրոց կրթադաստիարակչական ուսումնական հաստատություն» ՀՈԱԿ-ի տնօրեն Մարիա Գասպարյանը, ովքեր երեխաներին հանձնեցին ավարտական վկայականներ, ինչպես նաև Սպիտակ համայնքի ղեկավար Քաջայր Նիկողոսյանի անունից շնորհակալագրեր՝ համայնքի անունն ու պատիվը պատվավոր հարթակներում բարձր պահելու համար։

***9.Դպրոցական տարիքի երեխաների քանակը, որոնք դուրս են մնացել ուսումնական պրոցեսից՝*** 0:

***10.Հանրային միջոցառումներ՝*** 4

**Հունիսի** 1-ին՝ Սպիտակի քաղաքային զբոսայգում կազմակերպվել է բազմաբովանդակ միջոցառում: Այն իր մեջ ներառում էր կավճանկարչություն, նկարչություն, երգ և պար, թատերական ներկայացում և շախմատի առաջնություն։ Քաղաքային զբոսայգու բեմահարթակում ելույթ ունեցան «Սպիտակի թիվ 1 մանկապարտեզ» ՀՈԱԿ-ի, «Սպիտակի թիվ 2 մանկապարտեզ» ՀՈԱԿ-ի երեխաները, «Սպիտակի մշակույթի տուն» ՀՈԱԿ-ի, «Սպիտակի երաժշտական դպրոց կրթադաստիարակչական ուսումնական հաստատություն» ՀՈԱԿ-ի, «Սպիտակի գեղարվեստի դպրոց կրթադաստիարակչական ուսումնական հաստատություն» ՀՈԱԿ-ի և «Սպիտակի Երիտասարդների տուն» բաց երիտասարդական կենտրոնի սաները։

**Հունիսի** 15-ին՝ «Սպիտակի երաժշտական դպրոց կրթադաստիարակչական ուսումնական հաստատություն» ՀՈԱԿ-ում տեղի ունեցավ արդեն ավանդույթ դարձած տարեվերջյան 2021-2022 ուս․ տարվա հաշվետու համերգը, որն իր մեջ ներառում էր երաժշտական դպրոցի ողջ տարվա ընթացքում կատարված նվիրված և քրտնաջան աշխատանքը։

**Հունիսի** 19-ին՝ Սպիտակ համայնքի Լուսաղբյուր գյուղում տեղի ունեցավ միջոցառում և խաչքարի օծման արարողություն` ի հիշատակ Գրիգոր Աղաբաբյանի և Արցախյան 44-օրյա պատերազմում զոհված նրա զինակից ընկերների:

**Հունիսի** 28-ին՝ տեղի ունեցավ «Սպիտակ համայնքի ղեկավարի գավաթ-2022» ֆուտզալի փոխանցիկ գավաթի մրցաշարի բացման հանդիսավոր արարողություն և մեկնարկային խաղ։

***11.Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովելու համար տեղամասային կենտրոններում ձեռնարկված միջոցներ՝***

Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովելու համար տեղամասային կենտրոններում հաշվետու եռամսյակի ընթացքում միջոցներ չեն ձեռնարկվել։

***12.Աղբահանության և սանիտարական մաքրման աշխատանքների իրականացում՝***

Աղբահանության և սանիտարական մաքրման աշխատանքները Սպիտակ համայնքում կատարվել են ամենօրյա ռեժիմով, իսկ գյուղական համայնքներում սանիտարական մաքրման աշխատանքներ չեն կատարվել: Աղբահանության աշխատանքները կատարվել են շաբաթական մեկ անգամ։

***13.Համայնքի վարչական տարածքում բիզնես գործունեություն իրականացնող գործարարների և ձեռնարկատերերի հետ հանդիպումներ***՝ թվով 0:

***14.Համայնքի կառավարման տեղեկատվական համակարգի (ՀԿՏՀ կամ համարժեք) լիարժեք և արդյունավետ շահագործման աշխատանքներ՝***

Ապահովվում է Spitak.am կայք-էջի լիակատար շահագործումը, փաստաշրջանառությունը, համայնքի ավագանու, համայնքի ղեկավարի կողմից ընդունված իրավական ակտերի և բյուջեի եկամուտների և ծախսերի կատարողակաանների դիտման մատչելությունը։

***15.Ավագանու հրապարակային նիստերի առցանց հեռարձակում***՝

Օրենքով սահմանված կարգով ապահովվել է ավագանու նիստի առցանց հեռարձակումը (հաշվետու եռամսյակի ընթացքում կայացել է Սպիտակ համայնքի ավագանու 8 նիստ, 8 ուղիղ հեռարձակմամբ):

**Սպիտակ համայնք**

Խոշորացման արդյունքում ձևավորվել է առավել մրցակցային ավագանի, կատարվել է հաստիքների վերաբաշխում, ինչի արդյունքում կրկնվող հաստիքները (աշխատակազմի քարտուղար, ֆինանսիստ, հաշվապահ և այլն) կրճատվել են, ստեղծվել են նոր կառուցվածքային ստորաբաժանումներ՝ նոր հաստիքներով:

Սպիտակ խոշորացված համայնքի բյուջեի միջոցների հաշվին մարվել են.

**Սպիտակ, Արջհովիտ, Լեռնանցք, Սարահարթ, Կաթնաջուր, Ջրաշեն, Շիրակամուտ, Լուսաղբյուր, Շենավան, Հարթագյուղ, Խնկոյան, Լեռնավան, Սարամեջ, Ծաղկաբեր, Արևաշող, Սարալանջ, Գեղասար, Մեծ Պարնի, Քարաձոր, Գոգարան, Նոր Խաչակապ** նախկին համայնքների աշխատողների աշխատավարձերը և վերջնահաշվարկային բոլոր վճարումների 74 268,4 հազ. դր. գումարը:

**Սարամեջ** նախկին համայնքի գազիֆիկացման աշխատանքների համաֆինանսավորման պարտավորություններից գոյացած 16 502,0 հազ. դր. գումարը:

**Սարահարթ** նախկին համայնքի փողոցների տուֆ քարով սալարկման աշխատանքների սուբվենցիոն ծրագրով նախատեսված պետության մասնաբաժնի վճարում 14 489,9 հազ. դր. գումարը:

**Լեռնանցք** նախկին համայնքի ջրագծի կառուցման աշխատանքների սուբվենցիոն ծրագրով նախատեսված պետության մասնաբաժնի վճարում 16 047,0 հազ. դր. գումարը:

Համայնքապետարանում գործում է քաղաքացիների սպասարկման գրասենյակ (ՔՍԳ), որի միջոցով իրականացվում է բնակչությանը մատուցվող հանրային ծառայությունների տրամադրումը: Գրասենյակները գործում են «Մեկ պատուհան, մեկ կանգառ» սկզբունքով՝ բնակչի համար ապահովելով հարմարավետ և որակյալ սպասարկում:

Սպիտակ համայնքում ներդրված է Համայնքային կառավարման տեղեկատվական համակարգի՝ (ՀԿՏՀ) խոշորացված համայնքի համար մշակված տարբերակը, որը հնարավորություն է ընձեռում համայնքի բնակավայրերում, վարչական ղեկավարների միջոցով քաղաքացիներին էլեկտրոնային եղանակով մատուցել գրեթե բոլոր այն ծառայությունները, որոնք տրամադրվում են քաղաքացուն՝ համայնքապետարան այցելելու դեպքում: Նման ծառայությունների թվին են պատկանում քաղաքացիների դիմումների ընդունումը, տարաբնույթ տեղեկանքների տրամադրումը, համայնքի ղեկավարի և ավագանու մոտ ընդունելության գրանցումը, գույքային հարկերի և վարձակալական վճարների գանձումը կամ դրանց առնչվող տեղեկանքների տրամադրումը:

Համայքապետարանն ունի պաշտոնական համացանցային կայք (www.spitak.am), ինչը մեծապես նպաստում է համայնքի ղեկավարի և ավագանու գործունեության հրապարակայնության, թափանցիկության և հաշվետվողականության ապահովմանը:

Համայնքում ապահովված է նաև ավագանու նիստերի առցանց հեռարձակումը համացանցում:

**Համայնքի հաստիքներ**

|  |  |  |  |  |
| --- | --- | --- | --- | --- |
| Համայնք (բնակավայր) | Մինչև խոշորացումը | Խոշորացումից հետո | |  |
| Հաստիք | Հաստիք | 2022թ․  2-րդ եռամսյակ | Ավագանու անդամներ |
| **Սպիտակ** | | | | |
| Սպիտակ | 47 | 89․5 | 88․5 | 27 |
| Արևաշող | 13 | 4․5 | 5 |
| Ջրաշեն | 13 | 4․5 | 5 |
| Մեծ Պարնի | 10 | 4․5 | 5 |
| Շիրակամուտ | 14 | 4․5 | 5 |
| Գոգարան | 7 | 3․5 | 4 |
| Լեռնանցք | 8.5 | 3․5 | 4 |
| Լեռնավան | 8 | 3․5 | 4 |
| Լուսաղբյուր | 7.5 | 3․5 | 4 |
| Ծաղկաբեր | 10.5 | 3․5 | 4 |
| Կաթնաջուր | 10 | 3․5 | 4 |
| Հարթագյուղ | 10 | 3․5 | 4 |
| Սարահարթ | 5.5 | 3․5 | 4 |
| Սարամեջ | 11 | 3․5 | 4 |
| Արջհովիտ | 4.8 | 3․5 | 4 |
| Գեղասար | 5.6 | 3․5 | 4 |
| Խնկոյան | 5 | 3․5 | 4 |
| Նոր Խաչակապ | 5.5 | 3․5 | 4 |
| Շենավան | 5.5 | 3․5 | 4 |
| Սարալանջ | 4.5 | 3․5 | 4 |
| Քարաձոր | 4 | 3․5 | 4 |
|  | 209․9 | 163․5 | 172․5 |

ՀՀ Լոռու մարզի Սպիտակ համայնքի ավագանու 28․04․2022թ․ թիվ 40-Ա որոշմամբ «Հայաստանի Հանրապետության Լոռու մարզի Սպիտակ համայնքի քաղաքական, վարչական, հայեցողական պաշտոնների և «Հայաստանի Հանրապետության Լոռու մարզի Սպիտակի համայնքապետարանի աշխատակազմ» համայնքային կառավարչական հիմնարկ»-ի հաստիքացուցակում կատարվել են հետևյալ փոփոխությունները․

1) կրճատվել է գործավարի հաստիքը (1 հաստիքային միավոր)․

2) տեխնիկական սպասարկում իրականացնող անձնակազմում ընդգրկված բանվորների հաստիքները (նախատեսված բնակավայրերի համար) ավելացել են ևս 10 հաստիքային միավորով (նախկինում յուրաքանչյուր բնակավայրի համար նախատեսված է եղել 1 բանվոր՝ 0․5 հաստիքային միավորով, ներկայումս՝ 1 բանվոր՝ 1 հաստիքային միավորով)։

Մինչև խոշորացումը Սպիտակ համայնքի ՀՈԱԿ-ներում եղել է 129․51 հաստիք, իսկ խոշորացումից հետո՝ 195․51 (ներառյալ՝ բնակավայրերը)։ Հաշվետու եռամսյակում Սպիտակ համայնքի ավագանու՝ 28․04․2022թ․ թիվ 38-Ա որոշմամբ ստեղծվել է «Հայաստանի Հանրապետության ՀՀ Լոռու մարզի Կաթնաջուրի մանկապարտեզ» ՀՈԱԿ-ը՝ 5,62 հաստիքային միավորով։ «Սպիտակ համայնքի բնակարանների և ենթակառուցվածքների սպասարկման գրասենյակ» և «ՀՀ Լոռու մարզի Շենավանի «Արեգակ» մանկապարտեզ» ՀՈԱԿ-ների հաստիքացուցակներում կատարվել են փոփոխություններ․ արդյունքում Սպիտակ (խոշորացված) համայնքի ՀՈԱԿ-ներում հաստիքների թիվը դարձել է 217․75։

**Կապիտալ ծրագրեր**

|  |  |
| --- | --- |
| Մինչև խոշորացումը | հետո[[1]](#footnote-1) |
| **Սպիտակ քաղաք՝**    1․ Ս․Ավետիսյան 17 շենքի էներգախնայողության և էներգաարդյունավետության բարձրացմանն ուղղված աշխատանքներ (52 581,9 հազ․ դր),  2 Ալ․Մանուկյան 14 շենքի էներգախնայողության էներգաարդյունավետության բարձրացմանն ուղղված աշխատանքներ (34 852,8 հազ․ դր),  3․ Սպիտակի համայնքի փողոցային լուսավորության համակարգերի կառուցում (114 987,7 հազ․ դր),  4․ Ս․Ավետիսյանի անվան հրապարակի ջրավազանի լուսավորության համակարգի կառուցում (9 951,4հազ․ դր): | Հաշվետու եռամսյակի ընթացքում Սպիտակ համայնքում կապիտալ ծրագրեր չեն իրականացվել. |

2022 թվականին Սպիտակ համայնքում սուբվենցիոն ծրագրով կիրականացվեն ներհամայնքային առաջնային և երկրորդական փողոցների ասֆալտապատման և տուֆով սալապատման աշխատանքներ, կկառուցվեն համայնքային այգի և արցախյան պատերազմներում զոհվածների հիշատակը հավերժացնող պուրակ, կիրականացվեն փողոցային լուսավորության արդիականացման ուղղված աշխատանքներ, կկառուցվեն և կվերակառուցվեն համայնքային խմելու և ոռոգման ջրերի համակարգեր, որոնց ընդհանուր արժեքը կկազմի 1 միլիարդ դրամ։

2022 թվականի հունվարից Սպիտակ համայնքը մասնակցում է Հայաստանի տարածքային զարգացման հիմնադրամի կողմից իրականացվող ՍՆՏԶ ԼՖ ծրագրի Բաղադրիչ-2 ծրագրին, ինչի շրջանակներում նախատեսվում է ձեռք բերել 3 նոր աղբատար մեքենա, 1 բազմաֆունկցիոնալ մեքենա, 1 բեռնատար մեքենա և 500 հատ նոր աղբարկղ, ինչը հնարավորություն կտա էլ ավելի որակով և պատշաճ իրականացնել համայնքի 21 բնակավայրերի աղբահանության և սանիտարական մաքրման աշխատանքները։

Մեքենաներն ու սարքավորումները նորմատիվային պայմաններում և պատշաճ կերպով սպասարկելու համար նախատեսվում է կառուցել տեխնիկայի սպասարկման կայանատեղի:

1. Խնդրում եմ յուրաքանչյուր եռամսյակ լրամշակել և ներկայացնել թարմացված տեղեկատվությունը պահպանելով հինը: [↑](#footnote-ref-1)