***Ապարան համայնք***

***(2022թ. 2-րդ եռամսյակ)***

***1.Բնակավայրերի քանակը***՝ **22:**

***2.Հրավիրված խորհրդակցությունների քանակը***՝ 96

***3.Համայնքի բնակիչների ընդունելությունների քանակը՝*** 138

***4.Բնակավայրեր այցելությունների քանակը***՝ 256, որից Արագած-35, Արայի-15, Ափնագյուղ-12, Երնջատափ-12, Եղիպատրուշ-3, Վարդենուտ-21, Վարդենիս-9, Հարթավան-21, Ջրամբար-3, Ծաղկաշեն-12, Ձորագլուխ-9, Թթուջուր-12, Չքնաղ-3, Կայք-6, Նիգավան-9, Լուսագյուղ-16, Շենավան-27, Սարալանջ-3, Քուչակ-12, Շողակն-3, Մելիքգյուղ-13

***5.Ավագանու նիստերի քանակը՝ 4***

**6.Ավագանու մշտական հանձնաժողովների քանակը՝ 4, ավագանու մշտական հանձնաժողովների նիստերի քանակը՝ 8** :

1. Կրթության, գիտության, մշակույթի, սպորտի, երիտասարդության, կրոնի, առողջապահության և սոցիալական հարցերի,

2. քաղաքաշինության, հողօգտագործման և գյուղատնտեսության հարցերի

3. ենթակառուցվածքներին առնչվող հարցերի

4. ֆինանսավարկային, բյուջետային և տնտեսական զարգացման հարցերի:

***7.Սոցիալական աշխատողի կողմից տնային այցելությունների քանակը***` թվով 65

Սոցիալական աջակցության համար դիմած քաղաքացիների և թիրախ ընտանիքների հետ հանդիպելու, դիմումատուների սոցիալական կարիքները տեսնելու համար կատարվում են այցեր, ուսումնասիրվում է անապահով ընտանիքների սոցիալական վիճակը, ներկայացվում է առաջարկություն, որի հիման վրա սոցիալապես անապահով ընտանիքներին տրամադրվում է օգնություն:

Շարունակվում է պատերազմի հետևանքով Արցախից Ապարան համայնք եկած ընտանիքների կարիքների գնահատումը, մշտապես կազմակերպվում են այցեր, տրամադրվում է տարատեսակ օգնություն՝ համագործակցելով հասարակական և բարեգործական կազմակերպությունների հետ: Օրինակ՝ նմանատիպ համագործակցության շնորհիվ Օրրան բարեգործական կազմակերպության հետ արցախցի 9 կին արհեստ սովորեց, նրաք ստացան հավաստագրեր, համապատասխան գործիքներ, որից հետո կկարողանան աշխատել և ինքնուրույն հոգալ իրենց ընտանիքի ծախսերը։Համայնքում բնակեցված փախստականների մեծ մասն արդեն վերադարձել է Արցախ, տեղափոխվել այլ համայնք, բայց դեռևս Ապարան համայնքում բնակվում է 26 ընտանիք՝ 79 արցախցի, շարունակվում է այդ ընտանիքների հետ աշխատանքը, տրամադրվում է սոցիալական և հոգեբանական օգնություն՝ համագործակցելով մի շարք կազմակերպությունների հետ:

Զոհված և վիրավոր զինծառայողների ընտանիքներին համայնքապետարանը այցելում է, տեղեկանում նրանց խնդիրներին, փորձում օգնել /սոցիալական օգնություն, գազաֆիկացում, հիվանդանոցային ծախսեր, վիրավոր զինծառայողներին մասնագիտություն ձեռք բերելու աջակցություն, հովանավոր անհատների և կազմակերպությունների հետ ծանոթացում/։ Հունիս ամսին վերը թվարկած թիրախ ընտանիքների երեխաներին ճամբար ուղարկելու աշխատանքներ կատարվեցին, այցելությունների և հեռախոսազանգերի միջոցով կազմվեց առաջին խումբը /20 հոգի/, իսկ երկրորդ խումբը կգնա հուլիսին։ ԽՀՀ-ն նույնպես ակտիվ աշխատանքներ են իրականացվում, մշտապես կատարվում են այցեր խնամակալության հանձնաժողովին դիմած քաղաքացիների ընտանիքներ։

***8.Նախադպրոցական և արտադպրոցական կրթության հաստատություններ կատարված այցեր՝***  2022 թվականի 2-րդ եռամսյակում շարունակվում է համայնքային ենթակայության բոլոր ՀՈԱԿ-ների բնականոն աշխատանքը։:

Յուրաքանչյուր շաբաթ կատարվել են այցեր Ապարան համայնքի ենթակայության նախադպրոցական և արտադպրոցական ուսումնական հաստատություններ, կատարվել են մշտական դիտարկումներ, դասալսումներ, ստուգվել են թեմատիկ պլանավորումները, շաբաթական պլանները: Մշտապես ուշադրության կենտրոնում են Ապարան համայնքի 5 մանկապարտեզների սննդակարգը, ճաշացանկը, օրվա ռեժիմը, դաստիարակների աշխատանքները, մեթոդական զինվածությունը, սանիտարահիգիենիկ պայմանները, աշխատակազմի ներգրավածությունը մանկապարտեզի ընդհանուր աշխատանքին և այլն: Մանկապարտեզների աշխատանքները դարձել են ավելի համակարգված, դիտարկելի ու մասնակցային, հաճախակի են կազմակերպվում ծնողների մասնակցությամբ միջոցառումներ, սեմինարներ, խաղեր ու մրցույթներ, պարապմունքները դարձել են ավելի արդյունավետ, քանի որ անցկացվում են հետաքրքիր ու նորարար մեթոդներով: Այս եռամսյակում Քուչակի նորաբաց մանկապարտեզը աշխատում է արդեն 2 խմբի հետ, այսինքն՝ մանկապարտեզը կարող է ընդունել մինչև 60 երեխա, այժմ հաճախում են 56 երեխա։

Համայնքապետարանի կողմից շարունակվում են մմանկապարտեզներին մեթոդական և մասնագիրատական աջակցությունը, յուրաքանչյուր ամսվա վերջում համայնքապետարանի ԿՄՍԵՍ բաժնի կողմից կազմակերպվող ամփոփիչ խորհրդակցությունների շնորհիվ բոլոր մանկապարտեզները ոչ միայն ճանաչում են իրար, ծանոթանում մյուս մանկապարտեզների աշխատանքներին, այլև համագործակցում են, լավագույն փորձի փոխանակում են իրականացնում, միասին մշակում և կազմակերպում են պարապմունքներ, ծրագրեր: Շարունակվում են Ապարանի համայնքապետարանի միջոցներով ՆՈՒՀ-երի տնօրենների և մանկավարժական աշխատողների համար կազմակերպվել կարողությունների զարգացման սեմինարներ, որոնց ընթացքում մասնակիցները ձեռք են բերում մասնագիտական, մեթոդական, վարչարարական և այլ կարևոր գիտելիքներ։ Համայնքապետարանը նաև օժանդակում է մանկապարտեզներին մեթոդական, մասնագիտական գրականության, ինչպես նաև կառուցողական և զարգացնող խաղերի բազան մշտապես թարմացնելու գործում՝ ներգրավելով նաև դոնոր կազմակերպություններին։

Հաճախակի են այցերը արվեստի դպրոցներ և մշակույթի կենտրոն, համայնքում գործող գրադարան՝ իր տեղակայման վայրերով, համայնքի 2 մարզադպրոց, ինչպես նաև հատուկ ուշադրության կենտրոնում են համայնքում գործող ՎՄԶԿ-ները։ Ապարան համայնքում այժմ գործում է ՎՄԶ 5 կենտրոն, որոնց աշխատանքների արդյունավետությունը զգալի է: Նախատեսվում է բացել ևս մեկ ՎՄԶԿ Վարդենուտում, այժմ կատարվում են շինարարական աշխատանքները՝ սենյակների վերանորոգում, կահավորումը, գույքի ձեռքբերումը, այդ վարչական տարածքի 3-5 տարեկան երեխաների հաշվառումը: Արտադպրոցական կրթություն իրակացնող ՀՈԱԿ-ներում բավականին զգալի առաջընթաց կա, բարելավվել և կարգավորվել է ՀՈԱԿ-ների գրագրությունը, մատենավարությունը, մեթոդական և մասնագիտական աջակցությունը համայնքապետարանի կողմից կատարվում է պարբերապես, կազմակերպվում են փորձի փոխանակում, փոխայցեր, համատեղ միջոցառումներ հանրապետության այլ դպրոցների հետ/ քույր դպրոցների ծրագրով փոխայցելություն և համերգներ/, արվեստի դպրոցները և մշակույթի կենտրոնը պարբերաբար մասնակցում են հանրապետական և միջազգային փառատոններին՝ մշտապես գրավելով մրցանակային տեղեր: Այս եռամսյակի ընթացքում արվեստի դպրոցներում, մշակույթի կենտրոնում տեղի են ունեցել համերգներ, ֆիլմի ցուցադրություններ, ցուցահանդեսներ: Հունիս ամսին արվեստի դպրոցներում և մշակույթի կենտրոնում քննական շրջան է, տեղի ունեցան հաշվետու համերգներ, ստուգարքներ ու քննություններ, որոնք կազմակերպվեցին կարգի համապատասխան։ Ապարան համայնքի արվեստի 2 դպրոցները հունիս ամսին մասնակցեցին Վրաստանում /Բաթումի, Քոբուլետի/ կազմակերպված 2 փառատոնի տարբեր անվանակարգերում և գրավեցին մրցանակային ամենաբարձր տեղերը։

Ամենամսյա խորհրդակցությունների ընթացքում քննարկվում են կատարված աշխատանքները, դիտարկումներ են արվում, բացթողումները լրացնելու լուծումներ քննարկվում։

***9.Դպրոցական տարիքի երեխաների քանակը, որոնք դուրս են մնացել ուսումնական պրոցեսից՝*** 4 /5 տարին լրացած երեխաներ, որոնց ծնողները դպրոց չեն տարել՝ բերելով մի շարք պատճառներ/: Այդ երեխաների ծնողների հետ հանդիպումներ են եղել, հանդիպում-այցեր լինում են նաև այն երեխաների ընտանիքների հետ, որոնք պարբերաբար կամ երկար բացակայում են դպրոցից։ Համայնք-դպրոց կապը նույնպես ակտիվացել է։ Համայնքապետարանի, դպրոցի, խնամակալության և հոգաբարձության հանձնաժողովի համատեղ աշխատանքի շնորհիվ մեծացել է ուշադրությունը պարբերաբար կամ երկար ու անտեղի բացակայող աշակերտների վարքին։ Մի ժամանակ ԿԱՊԿՈՒ երեխաները, ովքեր դուրս էին մնացել կրթական պրոցեսից, այժմ տնային ուսուցում են ստանում։

***10.Հանրային միջոցառումներ՝***

2022 թվականի 2-րդ եռամսյակը նույնպես ակտիվ էր հանրային միջոցառումներով։

**Ապրիլ ամսին Ապարանում կազմակերպվել են հետևյալ միջոցառումները՝**

1.Զատկական միջոցառումների շարք բոլոր մանկապարտեզներում, արվեստի դպրոցներում, մշակույթի կենտրոնում

2.Ապրիլի 24-ի երթ դեպի <<Վերածնունդ>> հուշահամալիր 3.Ֆրանկոֆոնիայի միջոցառում ապրվեստի դպրոցներում, գրադարանում/3 միջոցառում/

4.Ե. Չարենից 125-ամյակի, գիրք նվիրելու օրվա միջոցառումների ամփոփիչ միջոցառում

5. Մայրության տոնին նվիրված միջոցառում Ապարանի արվեստի դպրոցում, գրադարանում, մանկապարտեզներում։

6. Համայնքային և համապետական շաբաթօրյակ:

7. Երիտասարդ գրողների գրքերի շնորհանդես /2 անգամ/:

8. Սեմինարներ / Համայնքի ուժ, քաղաքացիական կրթություն, անվտանգ և ապահով միջավայրի ստեղծում երիտասարդների համար/

**Մայիս ամսվա ընթացքում անցկացվել են հետևյալ հանրային միջոցառումները՝** 1. Ապարանի հերոսամարտի 104-ամյակի միջոցառում

2. Քանդակագործության միջազգային սիմպոզիումի բացման արարողություն, 3. Մայիսի 9-ի երթ հուշահամալիր,

4.Կենդանի գրադարան-շրջիկ ծառայություն բոլոր վարչական տարածքներում/ հանդիպում ընթերցողների հետ, գրքերի ներկայացում, քննարկումներ, աուդիոգրքերի ներկայացում, գրքերի կենդանացում և այլն/

5. Սոցիալական ձեռնարկատիրություն կանանց և երիտասարդների համար թեմայով սեմինար

**Հունիս ամսվա ընթացքում անցկացվել են հետևյալ միջոցառումները՝**

1․Երեխաների իրավունքների պաշտպանության օրվա միջոցառում համայնքի բոլոր վարչական տարածքներում

2․ Միջազգային սիմպոզիումի փակման արարողություն

3․ Ֆուտբոլի մանկապատանեկան առաջնություն

4․ Ազատ ոճի ըմբշամարտի ամենամյա առաջնություն

5․ Կոմիտասի անվան ազգային քառյակի համերգ Ապարանի մշակույթի կենտրոնում

6. Հանրային քննարկում՝ գյուղատնտեսական քոլեջի շենքի կառուցման ՇՄԱԿ-ի եզրակացության քննարկում

7. Հանրային քննարկում՝ Ապարանի երիտասարդական կենտրոնում Սոցիալական ներդրումների և տեղական զարգացման ծրագրի բաղադրիչ 2-ին մասնակցության գաղափարների ընտրության ժողով

8. <<Արագածոտնի մարզի համայնքների և կազմակերպությունների քաղաքացիական պաշտպանության վիճակի համալիր գնահատում>> թեմայով հանրային քննարկում

***11.Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովելու համար տեղամասային կենտրոններում ձեռնարկված միջոցներ՝***

Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովվել է 80%-ով:

***12.Աղբահանության և սանիտարական մաքրման աշխատանքների իրականացում՝***

Համայնքում ապահովվում է աղբահանության լիակատար իրականացում ավագանու կողմից հաստատված հայեցակարգով: Ամեն օր պարբերաբար կատարվում են համայնքային շենքերի, փողոցների, մարդաշատ վայրերի մաքրման և ախտահանման աշխատանքներ: Համայնքի ամբողջ տարածքում կատարվել է սանիտարական մաքրում, սելավատարների, ջրատարների մաքրում, աղբի կուտակում, հեռացում, աղբատեղիների մաքրում, ճանապարհների եզրերի մաքրում: Բոլոր անհրաժեշտ վայրերում կատարվել են ճանապարհների հարթեցման աշխատանքներ: Այս եռամսյակում կատարվել են նաև կանաչապատման աշխատանքներ։

***13.Համայնքի վարչական տարածքում բիզնես գործունեություն իրականացնող գործարարների և ձեռնարկատերերի հետ հանդիպումներ***՝ թվով 9։

Քննարկվել է մասնավոր հատվածի ներդրումները համայնքի զարգացման գործում: Տեղի է ունեցել ոլորտային հանդիպում-քննարկումներ, ուր քննարկվել է Ապարան համայնքում բացակայող ենթակառուցվածքների կառուցման և ձևավորման հարցերը: Քանի որ Ապարան համայնքն ունի նախադրյալներ դառնալու զբոսաշրջության զարգացման համար հետաքրքիր հարթակ, ուստի համայնքում պիտի լինեն անհրաժեշտ բոլոր ենթակառուցվածքներն ու ծառայությունները: Ընթացքի մեջ է ներդրումային երկու խոշոր ծրագիր, իսկ քննարկման և գործընթացի նախապատրաստական աշխատանքների փուլում են գտնվում ևս երկու խոշոր ներդրումային ծրագրեր, որոնց իրականացնումը զգալի դրական ազդեցություն կթողնի Ապարան համայնքի տնտեսական զարգացման վրա: Համայնքի ղեկավարության և մասնավոր հատվածի հետ հանդիպումների ընթացքում քննարկվել են նաև արտադրական գործունեություն սկսելու հարցը, որը որոշ չափով կլուծի գործազրկության հարցը:

Եվրոմիության դրամաշնորհային ծրագրով հիմնված երիտասարդական կենտրոնում շարունակվում են հանդիպումները ապարանցի և ոչ ապարանցի ձեռնարկատերերի հետ: Ապարան համայնքի նախաձեռնող խմբի կողմից առաջարկված հյուրատնային ցանցի ստեղծումը տեղական տնտեսական զարգացման վրա դրական ազդեցություն կունենա՝ կստեղծվեն նոր աշխատատեղեր, համայնքում կունենանք ենթակառուցվածքներ, որի պակասի պատճառով զբոսաշրջիկների հոսքը Ապարան համայնք սահմանափակվում է: Հյուրատնային ցանց ստեղծելու ծրագրի իրականացման համար շարունակվում են կազմակերպվել հանդիպումներ պատասխանատու կազմակերպությունների, մասնավոր հատվածի ներկայացուցիչների հետ, ինչպես նաև համայնքի այն բնակիչների հետ, ովքեր ուզում են հյուրատներ բացել և սկսել բիզնես գործունեություն, կազմակերպվել են հանդիպում-քննարկումներ, կազմվել է հայտը, Ապարանի համայնքապետարանը դիմել է այս ծրագրով և շահել է դրամաշնորհը, այս ծրագրի իրականացման աշխատանքները շարունակվում են: Որոշ հյուրատներ արդեն իսկ ընդունել են հաճախորդներ, այսինքն՝ սկսել են ծավալել ձեռնարկատիրական գործունեություն։ Ապարանում կայացած սիմպոզիումի մասնակիցների գիշերակացը այս տարի ապահովվել է հենց Ապարանում՝ նորաբաց հյուրանոցում և հյուրատներում։ Հանրային քննարկումներ և հանդիպումներ են եղել Մայլեռ կազմակերպության հետ, քաղաքային այգին բարեկարգող և այլ ներդրումային ծրագիր իրականացնողների հետ։

***14.Համայնքի կառավարման տեղեկատվական համակարգի (ՀԿՏՀ կամ համարժեք) լիարժեք և արդյունավետ շահագործման աշխատանքներ՝***

Ապահովվում է Aparan.am կայք-էջի լիակատար շահագործում, փաստաշրջանառություն, համայքի ղեկավարի որոշումներ, կարգադրություններ, ավագանու որոշումներ, բյուջեի եկամուտների և ծախսերի կատարողականների դիտման մատչելություն:Մուտքագրվել է 1973 գրություն, 1298 ելից գրություն, տրվել է համայնքի ղեկավարի 360 որոշում, 209 կարգադրություն, աշխատակազմի քարտուղարի 23 հրաման, քաղաքացիներից ստացվել են 672 դիմում, տրվել է 1782 տեղեկանք, տեղադրվել է համայնքին վերաբերող 50 նյութ։

***15.Ավագանու հրապարակային նիստերի առցանց հեռարձակում***՝ Ապահովվել է 4 նիստի ուղիղ հեռարձակումը: