**ԲՅՈՒՐԵՂԱՎԱՆ**

**(2022թ. 2-րդ եռամսյակ)**

**1.Բնակավայրերի քանակը՝ 3** (Բյուրեղավան, Նուռնուս և Ջրաբեր բնակավայրեր):

***2.Հրավիրված խորհրդակցությունների քանակը***՝ **9**:

***3.Համայնքի բնակիչների ընդունելությունների քանակը՝* 79**:

***4.Բնակավայրերի այցելությունների քանակը***՝ **27,** որից 14 այցելություն՝ Բյուրեղավան,   
7՝ Նուռնուս և 6՝ Ջրաբեր բնակավայրերում:

***5.Ավագանու նիստերի քանակը՝*** թվով **1**:

**6.Ավագանու մշտական հանձնաժողովների քանակը՝** թվով **3**:

1.Գիտության, կրթության, մշակույթի և երիտասարդության հարցերի,

2.Սոցիալական, առողջապահության և բնության պահպանության հարցերի,

3.Ֆինանսական, բյուջետային և տնտեսական հարցերի:

**7.Սոցիալական աշխատողի կողմից տնային այցելությունների քանակը` թվով 3**

Թվով 3 այցելություն՝ խոցելի ընտանիքին սոցիալական աջակցության տրամադրում (ընտանիքի անչափահաս երեխային աջակցության կենտրոն տեղավորելու, ընտանիքի վերամիավորման և ընտանիքի իրավիճակին ծանոթանալու նպատակով:

***8.Նախադպրոցական և արտադպրոցական կրթության հաստատություններ կատարված այցեր՝***

**Մայիսի 25-ին**՝ *այցելություն «Բյուրեղավան համայնքի մարզամշակութային կենտրոն» բյուջետային հիմնարկ՝ պատվոգրի հանձնում:*

**Հունիսի 17-ին**՝ այցելություն «Ս. Վարդանյանի անվան ավագ դպրոց» ՊՈԱԿ-ի նախակրթարան՝ «ԶԱՆԳԱԿ» խմբի ավարտական ցերեկույթին:

***9.Դպրոցական տարիքի երեխաների քանակը, որոնք դուրս են մնացել ուսումնական պրոցեսից՝*** 2015թ. ծնված 22 երեխա, որոնց 6 տարին լրանում է 2021թ.-ի վերջին, չեն հաճախում դպրոց, որոնցից 6-ը ունեն խոսքի արտաբերման խնդիր, 1-ը՝ լսողական խնդիր, 7-ը գտնվում են   
ՌԴ-ում, 8-ի ծնողները չեն ցանկացել ուղարկել դպրոց:

***10.Հանրային միջոցառումներ՝***

**Ապրիլի 24-ին՝** Հայոց Մեծ եղեռնի 107-րդ տարելիցի կապակցությամբ՝ համայնքապետարանի և ենթակա կազմակերպությունների աշխատակիցները ծաղիկներ են խոնարհել եղեռնի զոհերի հիշատակին նվիրված հուշակոթողին:

**Ապրիլի 30-ին՝** Բյուրեղավան համայնքում տեղի է ունեցել համապետական շաբաթօրյակ, որին մասնակցեցել են համայնքապետարանի, համայնքային կազմակերպությունների, կրթական հաստատությունների աշխատակիցներ և համայնքի բնակիչներ:

**Մայիսի 7-ից 9-ը** համայնքում տեղի է ունեցել մեծահասակների նարդու և շախմատի մրցաշար:

**Մայիսի 9-ին՝** համայնքապետարանի աշխատակազմը այցելել է Բյուրեղավանի քաղաքային հուշակոթող, բյուրեղավանցիների անունից ծաղկեպսակ ու ծաղիկներ խոնարհել Մեծ Հայրենականում զոհվածների հիշատակը հավերժացնող խաչքարին և հուշակոթողին:

**Հունիսի 1-ին՝** Բյուրեղավանի համայնքապետարանի նախաձեռնությամբ Մշակույթի տան բակում տեղի է ունեցել մանուկներին նվիրված միջոցառում:

**Հունիսի 17-ին՝** Ջրաբեր գյուղի բնակչուհու ծննդյան 100 ամյակի կապակցությամբ համայնքի ղեկավար Հակոբ Բալասյանը հյուրընկալվել է նրան ու հանդիսավոր շնորհավորել:

**Հունիսի 20-ին՝** ՀՀ Կոտայքի մարզի Բյուրեղավան քաղաքի մշակույթի տանը տեղի է ունեցել հանրային քննարկումներ (3-րդ փուլ) «ՍՈԼԱՆՈՒՄ» ՓԲԸ-ի կողմից ներկայացվող ալյումինի ձուլման արտադրամասի նախագծի շրջակա միջավայրի վրա ազդեցության գնահատման հաշվետվության վերաբերյալ։

**Հունիսի 27-ին՝** Համայնքի ղեկավար Հակոբ Բալասյանը այցելել է Բյուրեղավան քաղաքի մարզադպրոց և շնորհավորել բյուրեղավանցի պատանի ֆուտբոլիստներին հաղթանակի կապակցությամբ և հանձնել ՀՖՖ Մանկապատանեկան գավաթն ու պատվոգրերը:

**Հունիսի 28-ին՝** ՀՀ Կոտայքի մարզի Բյուրեղավան համայնքի Ջրաբեր բնակավայրի վարչական ղեկավարի նստավայրում տեղի է ունեցել Ջրաբեր բնակավայրի պարզեցված գլխավոր հատակագծի նախնական գնահատման հանրային քննարկումներ (3-րդ փուլ):

***11.Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովելու համար տեղամասային կենտրոններում ձեռնարկված միջոցներ՝***

Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովված է 100%-ով:

***12.Աղբահանության և սանիտարական մաքրման աշխատանքների իրականացում՝***

Աղբահանության և անիտարական մաքրման աշխատանքներն իրականացվում են Բյուրեղավանի համայնքային «Բարեկարգում և կանաչապատում» ՀՈԱԿ-ի կողմից՝ համաձայն գրաֆիկի:

***13.Համայնքի վարչական տարածքում բիզնես գործունեություն իրականացնող գործարարների և ձեռնարկատերերի հետ հանդիպումներ***՝

**Հունիսի 20-ին՝** համայնքի ղեկավար Հակոբ Բալասյանը համայնքապետարանի աշխատակազմի քարտուղար Լիլիթ Ավուշյանի մասնակցությամբ ընդունել է «ԱԿԲԱ ԲԱՆԿ» ԲԲԸ-ի Կոտայք մասնաճյուղի կառավարիչ Արտյոմ Ղազարյանին և գյուղատնտեսական բիզնեսի խորհրդատու Դավիթ Դանիելյանին: Երկուստեք քննարկել են համագործակցության ընդլայնման հետ կապված հարցեր:

***14.Համայնքի կառավարման տեղեկատվական համակարգի (ՀԿՏՀ կամ համարժեք) լիարժեք և արդյունավետ շահագործման աշխատանքներ՝***

Ապահովված է Բյուրեղավանի համայնքապետարանի՝ byureghavan-kotayk.am պաշտոնական կայքի (ՀԿՏՀ) լիակատար շահագործում, փաստաթղթաշրջանառություն, համայնքի ղեկավարի որոշումներ, կարգադրություններ, ավագանու որոշումներ, բյուջեի եկամուտների և ծախսերի կատարողակաանների դիտման մատչելություն:

***15.Ավագանու հրապարակային նիստերի առցանց հեռարձակում***՝ Ապահովվել է 1 նիստի ուղիղ հեռարձակումը:

**ԲՅՈՒՐԵՂԱՎԱՆ**

Խոշորացման արդյունքում տեղի է ունեցել հաստիքների վերաբաշխում, ինչի արդյունքում պակասել է թվով 6 հաստիք (կրճատվել են 12 հաստիքներ, որից՝ 2 համայքի ղեկավարի,   
2 աշխատակազմի քարտուղարի, 1 համայնքի ղեկավարի տեղակալի, 1 համայնքի ղեկավարի խորհրդականի, 1 առաջատար մասնագետի, 1 առաջին կարգի մասնագետի, 1 հավաքարարի,   
1 օպերատորի, 1 վարորդի և 1 սոցիալական աշխատողի՝ հաստիքը կրճատվել է՝ դառնալով առաջատար մասնագետի պաշտոններ, և ավելացել են 6 հաստիքներ, որից՝ 2 վարչական ղեկավարի, 2 գլխավոր մասնագետի, 1 երկրորդ կարգի մասնագետի և 1 գործավարի):

2019թ. 2-րդ եռամսյակում կրճատվել են 1 աշխատակազմի Ֆինանսատնտեսագիտական, եկամուտների հաշվառման և հավաքագրման, ծրագրերի կազմման և համակարգման բաժնի գլխավոր մասնագետի, 1 աշխատակազմի գլխավոր մասնագետի, 1 աշխատակազմի երկրորդ կարգի մասնագետի հաստիքներ: Ավելացել են 1 աշխատակազմի Ֆինանսատնտեսագիտական, եկամուտների հաշվառման և հավաքագրման, ծրագրերի կազմման և համակարգման բաժնի առաջատար մասնագետի, 1 աշխատակազմի համակարգիչների, ցանցի և ծրագրերի  
 սպասարկողի հաստիքներ:

2020թ. 1-ին եռամսյակում քաղ. աշխատանք իրականացնող իրավաբանի հաստիքը արտացոլվել է հաստիքացուցակում:

2021թ. 3-րդ եռամսյակում ավելացել են 2 քաղաքացիական աշխատանք իրականացնող հաստիքներ՝ վարչական իրավախախտումների գծով իրականացվող աշխատանքների պատասխանատու և տրանսպորտի բնագավառում իրականացվող աշխատանքների պատասխանատու:

Առ 01.07.2022թ. Բյուրեղավանի համայնքապետարանում հաստիքային միավորների քանակը կազմում է 33:

Բյուրեղավան համայնքում գործում են 3 համայքնային ոչ առևտրային կազմակերպություններ և մեկ բյուջետային հիմնարկ:

Խոշորացումից հետո Բյուրեղավանի համայնքային «Բարեկարգում և կանաչապատում»  
ՀՈԱԿ-ում ավելացել են թվով 5 հաստիքներ՝ 1 տրակտորիստի, 3 տեխնիկական, աշխատողների և 1 էլեկտրիկի:

2018թ. 1-ին եռամսյակում ավելացել են 2 աղբահանության վարորդի, 4 աղբահանության բանվորի և պակասել են 2 վարորդի և 1 տեխնիկական աշխատողի հաստիքներ:

2020թ. 1-ին եռամսյակում ավելացել են 1 ինժեների, 1 բարեկարգման և կանաչապատման մասնագետի, 1 պուրակի սանհանգույցի սպասարկողի և 1 պուրակի կանաչապատողի, պակասել են 1 տնօրենի տեղակալի, 1 մեխանիկի, 3 բանվորի հաստիքներ: Քաղաքացիաիրավական պայմանագրով աշխատող աղբահանության հսկիչ-հավաքագրողների 3 հաստիքը արտացոլվել է հաստիքացուցակում:

2021թ. 1-ին եռամսյակում պակասել են՝ ինժեների 1, պուրակի կանաչապատողի 1, բանվորի (չորս ամիս) 2 հաստիքներ և ավելացել են՝ աղբահանության բանվորի 2 բանվորի 1 հաստիքներ:

Առ 01.07.2022թ. Բյուրեղավանի համայնքային «Բարեկարգում և կանաչապատում»  
ՀՈԱԿ-ում հաստիքային միավորների քանակը կազմում է 49:

«Բյուրեղավանի Շառլ Ազնավուրի անվան արվեստի դպրոց» ԱՈՒՀ ՀՈԱԿ-ում խոշորացումից հետո ավելացել 7 դասատուի հաստիք:

2018թ. 4-րդ եռամսյակում ավելացել է դասատուի 1 հաստիք:

2019թ. 3-րդ եռամսյակում պակասել են տնտեսվարի, հավաքարարի և գրադարանավարի   
1- ական հաստիքներ:

2020թ. 1-ին եռամսյակում ավելացել է 2 դասատուի հաստիք:

Առ 01.07.2022թ. «Բյուրեղավանի Շառլ Ազնավուրի անվան արվեստի դպրոց» ԱՈՒՀ   
ՀՈԱԿ-ում հաստիքային միավորների քանակը կազմում է 40:

Բյուրեղավանի «Արև» մանկապարտեզ ՆՈՒՀ ՀՈԱԿ-ում խոշորացումից հետո ավելացել   
1 մեթոդիստ, ուս. գծով տնօրենի տեղակալի, 1 հավաքարարի հաստիքներ և պակասել է   
1 գործավարի հաստիք:

2019թ. 1-ին եռամասյակում ավելացել են բուժքույրի  0,25, գլխավոր հաշվապահի 0,5 և տնտեսվարի 0,5 հաստիքային միավորներ և պակասել է լվացարարի 0,25 հաստիքային միավոր:

2020թ. 1-ին եռամսյակում քաղաքացիաիրավական պայմանագրով աշխատող «Մոբայլ» մանկապարտեզի դաստիարակի 1 հաստիքը արտացոլվել է հաստիքացուցակում:

Առ 01.07.2022թ. Բյուրեղավանի «Արև» մանկապարտեզ ՆՈՒՀ ՀՈԱԿ-ում հաստիքային միավորների քանակը կազմում է 21:

«Բյուրեղավան համայնքի մարզամշակութային կենտրոն» բյուջետային հիմնարկում Խոշորացումից հետո 2019թ. 3-րդ եռամսյակում ավելացել են տնտեսվարի 1, գեղմասվարի 1, հաշվապահի 1 և հավաքարարի 2 հաստիքներ: Պակասել է պահակի 1 հաստիք:

2020թ. 1-ին եռամսյակում ավելացել է 1 դռնապանի և 1 կազմակերպիչի հաստիքներ:

Առ 01.07.2022թ. «Բյուրեղավան համայնքի մարզամշակութային կենտրոն» բյուջետային հիմնարկում հաստիքային միավորների քանակը կազմում է 11:

Մինչև խոշորացումը Բյուրեղավան համայնքի ՀՈԱԿ-ներում եղել է 96 հաստիք, իսկ խոշորացումից հետո դրանց թիվը ավելացել է 25-ով դառնալով 121 հաստիք:

Համայնքապետարանում գործում է քաղաքացիների սպասարկման գրասենյակ (ՔՍԳ), որի միջոցով իրականացվում է բնակչությանը մատուցվող հանրային ծառայությունների տրամադրումը: Գրասենյակը գործում է «Մեկ պատուհան, մեկ կանգառ» սկզբունքով՝ բնակչի համար ապահովելով հարմարավետ և որակյալ սպասարկում:

Բյուրեղավան համայնքում ներդրված է Համայնքային կառավարման տեղեկատվական համակարգի՝ (ՀԿՏՀ) խոշորացված համայնքի համար մշակված տարբերակը, որը հնարավորություն է ընձեռում համայնքի բնակավայրերում, վարչական ղեկավարների միջոցով քաղաքացիներին էլեկտրոնային եղանակով մատուցել գրեթե բոլոր այն ծառայությունները, որոնք տրամադրվում են քաղաքացուն՝ համայնքապետարան այցելելու դեպքում: Նման ծառայությունների թվին են պատկանում քաղաքացիների դիմումների ընդունումը, տարաբնույթ տեղեկանքների տրամադրումը, համայնքի ղեկավարի և ավագանու մոտ ընդունելության գրանցումը, գույքային հարկերի և վարձակալական վճարների գանձումը կամ դրանց առնչվող տեղեկանքների տրամադրումը: Եթե մինչև խոշորացումը, օրինակ, համայնքի կազմում ընդգրկված բնակայրերի բնակիչներն իրենց գույքահարկի կամ հողի հարկիվճարման կամ տեղեկանք ստանալու համար ստիպված էին այցելել այլ համայնք, ապա այսօր հնարավորություն ունեն դա իրականացնելու հենց իրենց բնակավայրում:

Համայքապետարանն ունի պաշտոնական համացանցային կայք (www.byureghavan-kotayk.am), ինչը մեծապես նպաստում է համայնքի ղեկավարի և ավագանու գործունեության հրապարականության, թափանցիկության և հաշվետվողականության ապահովմանը:

Համայնքում ապահովված է նաև ավագանու նիստերի և հանրային նշանակության այլ միջոցառումների առցանց հեռարձակումը համացանցում:

**Համայնքի հաստիքներ**

|  |  |  |  |  |  |
| --- | --- | --- | --- | --- | --- |
| Համայնք  (բնակավայր) | | Մինչև խոշորացումը | Խոշորացումից հետո | | |
| Հաստիք | Հաստիք | | Ավագանու  անդամներ |
|  | **Բյուրեղավան** | | |  | |
| Բյուրեղավան | | 22 | 28 | | 11 |
| Նուռնուս | | 7 | 2.5 | |  |
| Ջրաբեր | | 8 | 2.5 | |  |
| **Ընդամենը** | | **37** | **33** | | **11** |

Մինչև խոշորացումը Բյուրեղավան համայնքի ՀՈԱԿ-ներում եղել է 96 հաստիք, իսկ խոշորացումից հետո դրանց թիվը ավելացել է 25-ով դառնալով 121 հաստիք:

Բյուրեղավան խոշորացված համայնքի բյուջեի միջոցների հաշվին մարվել են.

1.Նախկին Նուռնուս համայքնում ՓՄՁ վարկավորման ծրագրով ձեռք բերված «Բելառուս» մակնիշի տրակտորի դիմաց 3.2 մլն դրամ՝ 2018 և 2019 թվականներին:

2. Ջրաբերի նախկին համայնքապետարանի կողմից ձեռք բերված աուդիտորական ծառայության դիմաց պարքը՝ 300.0000 դրամ:

**Կապիտալ ծրագրեր**

|  |  |
| --- | --- |
| Մինչև խոշորացումը | Խոշորացումից հետո |
| Բյուրեղավան բնակավայրում՝ քաղաքի պուրակի կառուցում  (47,7 մլն. դր, որից՝ 2017թ. կատարվել է 13,6 մլն. դր),  Նուռնուս բնակավայրում՝ ՓՄՁ վարկավորման ծրագրով ձեռք է բերվել «Բելառուս» մակնիշի տրակտոր (7,0 մլն. դր, որից՝ 3,2 մլն դր. կվճարվի 2018-2019թթ.),  Ջրաբեր բնակավայրում՝ կատարվել են համայնքի գեոդեզիական և քարտեզագրման աշխատանքներ (6,0 մլն. դր., որից  2 մլն դր. կվճարվի 2018թ.) | 1.Բյուրեղավան քաղաքի մշակույթի տան կապիտալ վերանորոգում՝ 50 200,2 հազ. դրամ,  2.Բյուրեղավան քաղաքի պուրակի կառուցապատում՝ 52 400,0 հազ. դրամ,  3.Ասֆալտապատում համայնքի բոլոր բնակավայրերում՝ 190 354,3 հազ. դրամ,  4. Բյուրեղավան համայնքի Բյուրեղավան քաղաքի Վազգեն Սարգսյան և Կոտայքի փողոցների հատման մասի պուրակի տարածքում հուշաղբյուրի կառուցում՝ 5 427,8 հազար դրամ,  5. Քաղաքացիների սպասարկման գրասենյակի և սերվերների սենյակի վերակառում և վերանորոգում՝  11 936,7 հազար դրամ,  6. Նուռնուսի համայնքային կենտրոնի շենքի ձեռք բերում՝ 4 060,0 հազար դրամ:  7.«Անդրանիկ Պետրոսյանի անվան Բյուրեղավանի քաղաքային պոլիկլինիկա» ՓԲԸ-ի շենքի վերանորոգում՝ 115822,4 հազար դրամ.  8. Ջրաբեր բնակավայրում խմելու ջրի բարձր ճնշման ջրագծի և ՕԿՋ-ի կառուցում՝ 174 522,8 հազար դրամ: |

2022 թվականին Բյուրեղավան համայնքում նախատեսվում է իրականացնել 4 սուբվենցիոն ծրագիր՝ Բյուրեղավանի պոլիկլինիկայի գույքի ձեռք բերում, Բյուրեղավան համայնքի ճանապարհների ասֆալտապատում, Բյուրեղավան բնակավայրի հանգստի գոտու վերանորոգման շրջանակներում պուրակի կառուցում, Բյուրեղավան բնակավայրի ոռոգման համակարգի ներքին ցանցի կառուցում և վերանորոգում։ Ինչպես նաև նախատեսվում է համայնքի ուժերով իրականացնել Բյուրեղավան բնակավայրի բակերի բարեկարգում, խաղահրապարակների կառուցում, Բյուրեղավան քաղաքի Մշակույթի տան շենքի նորոգում և դահլիճի կահավորում, աղբատար մեքենայի ձեռք բերում ծրագրերը։

Այս պահին Հայաստանի տարածքային զարգացման հիմնադրամի հետ ընթանում է Բյուրեղավան խոշորացված համայնքում ոռոգման համակարգի կառուցում և վերանորոգում և Բյուրեղավան համայնքում արևային ֆոտովոլտային կայանների տեղադրում համայնքապատկան շենքերի համար ծրագրերը։