**Արենի համայնք (2022թ.–ի երկրորդ եռամսյակ)**

**1.Բնակավայրերի քանակը**՝ **9:**

**2.Հրավիրված խորհրդակցությունների քանակը**՝ **11**:

**3.Համայնքի բնակիչների ընդունելությունների քանակը՝ 170**:

**4.Բնակավայրերի այցելությունների քանակը**՝ **79**, որից 9**-**Արենի, 10-Ռինդ, 6- Խաչիկ, 12 - Չիվա, 9- Ելփին, 9-Աղավնաձոր, 9-Արփի, , 8-Ագարակաձոր, 2 -Գնիշիկ:

**5.Ավագանու նիստերի քանակը՝** թվով **2**:

**6.Ավագանու մշտական հանձնաժողովների քանակը՝** թվով **8**:

1.Համայնքի ղեկավարին կից խնամակալության և հոգաբարձության հանձնաժողով: 2.Արենի համայնքի բնակավայրերում ավարտված շինարարական օբյեկտների շահագործման ընդունող հանձնաժողով: 3. ՀՀ Վայոց ձոր մարզի Արենի համայնքի զինծառայողների ընտանիքների սոցիալական պաշտպանվածության բարելավման, զինծառայությունից արձակվածների, պատերազմի վետերանների սոցիալական խնդիրների լուծման, հաշմանդամների, կերակրողին կորցրած ընտանիքների, նորածին երեխա ունեցող ընտանիքներին, սոցիալապես անապահով այլ խավերի սոցիալական պայմանների բարելավման վերաբերյալ դիմումները քննարկելու նպատակով մշտական հանձնաժողով:

4. Արենիի համայնքապետարանի աշխատակազմի համայնքային ծառայության մրցութային և ատեստավորման մշտական հանձնաժողով: 5. Արենի համայնքի բնակավայրերում, <<Արենի>> ՀՈԱԿ-ի միջոցով կատարվելիք և հետագայում կատարվող աշխատանքները ուսումնասիրող մշտական հանձնաժողով: 6. Արենիի համայնքապետարանի սեփականություն հանդիսացող տրանսպորտային միջոցների տեխնիկական վիճակը, անսարքությունը և հետագայում դրանց վրա կատարված աշխատանքները ուսումնասիրող մշտական հանձնաժողով:

7. ՀՀ Վայոց ձորի մարզի Արենի համայնքում բնակարանային խնդիրներ ունեցող զինհաշմանդամների բնակարանային պայմանները ուսումնասիրելու նպատակով մշտական հանձնաժողով:

8.ՀՀ Վայոց ձորի մարզի Արենի համայնքի տարածքում գտնվող խանութներում, կրպակներում, առևտրի և հանրային սննդի օբյեկտներում, հեղուկ վառելիքի և հեղուկացված նավթային գազերի վաճառքի կետերում հսկողություն իրականացնելու նպատակով մշտական հանձնաժողով:

**7. Սոցիալական աշխատողի կողմից տնային այցելությունների քանակը**` թվով **34:**

**15 այցելությունների արդյունքում քաղաքացիների դիմումների համաձայն կատարվել են տնային ուսումնասիրություններ:**

**13 այցելություն կատարվել է բնակավայրերում սոցիալապես անապահով ընտանիքներ բացահայտելու նպատակով:**

**6 այցելություն կատարվել է Արցախյան 44-օրյա պատերազմում զոհված և ծանր վիրավորում ստացած զինծառայողների ընտանիքների սոցիալական վիճակին ծանոթանալու համար:**

**8. Նախադպրոցական և արտադպրոցական կրթության հաստատություններ կատարված այցեր՝ 13:**

**9.Դպրոցական տարիքի երեխաների քանակը, որոնք դուրս են մնացել ուսումնական պրոցեսից՝** այդպիսիք չկան:

**10.Հանրայինմիջոցառումներ՝** 67, որից՝

**9՝ Ջահերով երթ:**

Ս/թ-ի ապրիլի 23-ի երեկոյան, Արենի համայնքի բոլոր բնակավայրերում անց է կացվել ջահերով երթ՝ նվիրված հայոց ցեղասպանության զոհերի հիշատակին: Երթին մասնակցել են Արենի համայնքի ղեկավար Հուսիկ Սահակյանը, համայնքապետարանի աշխատակիցները, դպրոցների ուսուցչական և աշակերտական անձնակազմները և բնակավայրերի բնակիչները: Երթի ավարտին քահանաների կողմից անց է կացվել պատարագ և կատարվել մոմավառություն:

**1–ը՝ մանկապարտեզի հիմնարկեքի արարողություն**:

Ս/թ.-ի ապրիլի 29-ին Արենի համայնքի Արենի բնակավայրում տեղի ունեցավ մանկապարտեզի հիմնարկեքի արարողություն, որին մասնակցում էին Արենի համայնքի ղեկավար Հուսիկ Սահակյանը, Արենիի համայնքապետարանի աշխատակիցները և բնակավայրի բնակիչները:

Արարողությունը սկսվեց քահանաների կողմից հիմքի օրհնմամբ, որին հետևեց շնորհավորական ուղերձներ, ազգային երգեր և պարեր: Միջոցառման ավարտին բոլոր ներկաները հրավիրվեցին հյուրասիրության:

**27-ը՝ շաբաթօրյակների անցկացում:**

Ս/թ.-ի ապրիլ, մայիս և հունիս ամիսներին, Արենի համայնքի բոլոր բնակավայրերում կազմակերպվել են շաբաթօրյակներ, որի ընթացքում բնակավայրերի փողոցները մաքրվել են կենցաղային աղբից: Մաքրման աշխատանքների ընթացքը վերահսկվել են վարչական ղեկավարների կողմից:

**9՝ Մայիսյան եռատոնին նվիրված միջոցառումներ:**

Ս/թ.-ի մայիսի 9-ին, Արենի համայնքի բոլոր բնակավայրերում անց է կացվել Մայիսյան եռատոնին նվիրված միջոցառումներ, որին մասնակցել են Արենի համայնքի ղեկավար Հուսիկ Սահակյանը, Արենիի համայնքապետարանի աշխատակիցները, Արցախյան պատերազմների մասնակիցները, զոհված զինծառայողների ընտանիքների անդամները և բնակավայրերի բնակիչները: Միջոցառման ընթացքում համայնքի ղեկավարը շնորհակալագրեր հանձնեց պատերազմների մասնակիցներին և զոհված զինծառայողների ընտանիքների անդամներին՝ հայրենիքի պաշտպանության գործում ներդրած մեծ ավանդի համար:

**9՝ ուսանողական երեկո:**

Երիտասարդական կյանքի ակտիվացման նպատակով, Արենի համայնքի բոլոր բնակավայրերում կազմակերպվել է ուսանողական հավաքներ, որի նպատակն է ապահովել երիտասարդների ճանաչողությունը և նրանց ներուժը ներդնել համայնքի զարգացման գործում:

**4-ը՝ երեխաների պաշտպանության օրվան նվիրված միջոցառումներ:**

Ս/թ.-ի հունիսի 1-ին Արենի համայնքի 4 մանկապարտեզներում կազմակերպվել է երեխաների պաշտպանության օրվան նվիրված միջոցառումներ, որի ընթացքում երեխաների կողմից սիրված մուլտհերոսների կերպարները այցելել են մանկապարտեզներ և ապահովել երեխաների ուրախ ժամանցը: Երեխաները Արենիի համայնքապետարանի կողմից արժանացել են նվերների:

**8-ը՝ վերջին զանգի միջոցառումներ:**

Ս/թ.-ի հունիսի 3-ին, Արենի համայնքի բնակավայրերի միջնակարգ դպրոցներում շրջանավարտների կողմից կազմակերպվել է վերջին զանգի միջոցառումներ:

Միջոցառումների ընթացքում Արենի համայնքի ղեկավար Հուսիկ Սահակյանը և համայնքապետարանների աշխատակիցները այցելեցին դպրոցներ՝ միջոցառումներին ներկա գտնվելու և շրջանավարտներին շնորհավորելու համար:

**11.Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովելու համար տեղամասային կենտրոններում ձեռնարկված միջոցներ՝**չեն իրականացվել**:**

**12.Աղբահանության և սանիտարական մաքրման աշխատանքների իրականացում՝** համայնքում ապահովվում է աղբահանության լիակատար իրականացում ավագանու կողմից հաստատված հայեցակարգով:

**13.Համայնքի վարչական տարածքում բիզնես գործունեություն իրականացնող գործարարների և ձեռնարկատերերի հետ հանդիպումներ**՝ թվով **0**:

**14.Համայնքի կառավարման տեղեկատվական համակարգի (ՀԿՏՀ կամ համարժեք) լիարժեք և արդյունավետ շահագործման աշխատանքներ՝**

Ապահովվում է arpaareni.am կայքէջի լիակատար շահագործում, փաստաթղթաշրջանառություն, համայնքի ղեկավարի որոշումներ, կարգադրություններ, ավագանու որոշումներ, բյուջեի եկամուտների և ծախսերի կատարողականների դիտման մատչելիություն:

**15.Ավագանու հրապարակային նիստերի առցանց հեռարձակում**՝ ապահովվել է 2 նիստի ուղիղ հեռարձակումը: