***Համայնք (2022թ. 2-րդ եռամսյակ)***

***1.Բնակավայրերի քանակը***՝ **35:**

***2.Հրավիրված խորհրդակցությունների քանակը***՝ 7:

***3.Համայնքի բնակիչների ընդունելությունների քանակը՝*** **616**:

***4.Բնակավայրերի այցելությունների քանակը***՝ 129**, որից**

**1-**ական Կրաշեն, Կարմրաքար, Այգաբաց, Հացիկավան, Արևիկ, Բայանդուր, Գետք

**2-**ականՇիրակ, Ջաջուռ, Մեծ Սարիար, Հովիտ, Բենիամին

**3-**ական Կապս, Մայիսյան, Լեռնուտ, Հացիկ, Կամո, Երազգավորս,

**4-**ական Քեթի, Ջաջուռավան, Ղարիբջանյան

**5-**ական Հովունի, Կառնուտ, Ախուրիկ, Առափի, Ջրառատ

**6-**ական Ոսկեհասկ

**7-**ական Մարմաշեն, Ազատան, Բասեն

**9-**ական Հայկավան

**10-**ական Վահրամաբերդ

**11-**ական Ախուրյան բնակավայրեր**:**

***5.Ավագանու նիստերի քանակը՝*** թվով **3**:

**6.Ավագանու մշտական հանձնաժողովների քանակը՝** թվով **4**:

1. ֆինանսավարկային և տնտեսական հարցերի,

2. մշակույթի, կրթության, սպորտի և սոցիալական հարցերի,

3.քաղաքաշինության, հողօգտագործման և գյուղատնտեսական հարցերի,

4. իրավական հարցերի:

***7.Սոցիալական աշխատողի կողմից տնային այցելությունների քանակը***` թվով **105**

01.04.2022թ.-ից – 30.06.2022թ.-ն ընկած ժամանակահատվածում կատարվել է 105 տնայց: Տնայցերի արդյունքում կատարվել է խոցելի ընտանիքների սոցիալ-տնտեսական վիճակի ախտորոշում, առաջնային կարիքների գնահատում, նրանց ընտանիքի անդամներին մատուցվել է անհրաժեշտ խորհրդատվություն, կարիքի գնահատում, դեպքի վարում: Սոցիալական դեպքի վարման կենտրոնում է անհատի և նրանց ընտանիքների կարիքներին ուղղված այն բոլոր հնարավոր ռեսուրսների համախմբման ու ներգրավվման միջոցները, որոնք կարող են նպաստել նշված կարիքների բավարարմանը: Կարիքների գնահատման և բարարաման գործում կատարվել է կարիքների որոշակի բավարարում: Կատարվել է խորհրդատվություն անձանց բժշկասոցիալան փորձաքննության մասնակցելու ուղղված համապատասխան փաստաթղթերի հավաքագրում ու ուղղորդում համապատասխան հաստատություն:

***8.Նախադպրոցական և արտադպրոցական կրթության հաստատություններ կատարված այցեր՝***

**Ապրիլի 4-ին** ՀՀ Շիրակի մարզի Ախուրյանի համայնքապետարանի աշխատակցի կողմից կատարվել է այցելություն Ախուրյանի «Քեթիի մանկապարտեզ» ՀՈԱԿ, որտեղ ուսումնամեթոդական աջակցություն է ցուցաբերվել մանկապարտեզի տնօրենին նորաբաց մանկապարտեզի աշխատանքները կազմակերպելու նպատակով:

**Ապրիլի 6-ին** ՀՀ Շիրակի մարզի Ախուրյանի համայնքապետարանի աշխատակցի կողմից կատարվել է այցելություն Ախուրյանի **«**Ջաջուռի մանկապարտեզ» ՀՈԱԿ, որտեղ ևս ուսումնամեթոդական աջակցություն է ցուցաբերվել մանկապարտեզի տնօրենին նորաբաց մանկապարտեզի աշխատանքները կազմակերպելու նպատակով:

**Ապրիլի 19-ին** իրականացվել է ճանաչողականան այց Ախուրյանի «Ազատանի Արփի մանկապարտեզ» ՀՈԱԿ-ում, ուսումնասիրվել է մանկապարտեզի խմբասենյակները, դահլիճը, պարապմունքների համար նախատեսված սենյակները, ինչպես նաև համապատասխան ուսուցողական նյութերի առկայությունը:

**Ապրիլի 28-ին** Ախուրյանի ՀՀ Շիրակի մարզի Ախուրյանի համայնքապետարանի աշխատակցի կողմից կատարվել է այցելություն Ախուրյանի «Բասենի մանկապարտեզ» ՀՈԱԿ, որտեղ ուսումնասիրվել է մանկապարտեզի խոհանոցային հատվածի վիճակը, խմբասենյակներում գույքի դասավորությունը, արդյունքում հայտնաբերված թերությունները ներկայացվել են տնօրենին և լուծում են ստացել:

**Մայիսի 6-ին** Ախուրյանի ՀՀ Շիրակի մարզի Ախուրյանի համայնքապետարանի աշխատակցի կողմից կատարվել է այցելություն Ախուրյանի «Շուշան մանկապարտեզ» ՀՈԱԿ**,** որտեղ ուսումնասիրվել են մանկապարտեզի աշխատակիցների անձնական գործերը, մեթոդական աջակցություն է ցուցաբերվել տնօրենին ընթացիկ աշխատանքները կարգավորելու նպատակով։

**Հունիսի 21-ին** Ախուրյանի ՀՀ Շիրակի մարզի Ախուրյանի համայնքապետարանի աշխատակցի կողմից կատարվել է այցելություն Ախուրյանի «Մայիսյանի մանկապարտեզ» ՀՈԱԿ, որտեղ ցուցաբերվել է ուսումնամեթոդական աջակցություն մանկապարտեզի տնօրենին, քննարկվել են մանկապարտեզի աշխատակիցների գործունեությանը վերաբերող հարցեր։

**Հունիսի 22-ին** Ախուրյանի ՀՀ Շիրակի մարզի Ախուրյանի համայնքապետարանի աշխատակցի կողմից կատարվել է այցելություն Ախուրյանի «Հեքիաթ մանկապարտեզ» ՀՈԱԿ, որտեղ ուսումնասիրվել են մանկապարտեզի սաների անձնական գործերը, իրականացվել է շրջայց խմբասենյակներով: Քննարկվել են մանկապարտեզի վերանորոգման հետ կապված հարցեր: Աջակցություն է ցուցաբերվել մանկապարտեզների էլեկտրոնային կառավարման համակարգի գործարկման ուղղությամբ:

**Հունիսի 23-ին** Ախուրյանի ՀՀ Շիրակի մարզի Ախուրյանի համայնքապետարանի աշխատակցի կողմից կատարվել է այցելություն Ախուրյանի «Լեոյի մանկապարտեզ» ՀՈԱԿ, որտեղ ուսումնասիրվել են մանկապարտեզի սաների անձնական գործերը, իրականացվել է շրջայց խմբասենյակներով: Քննարկվել են ուսումնամեթոդական հարցեր:

***9.Դպրոցական տարիքի երեխաների քանակը, որոնք դուրս են մնացել ուսումնական պրոցեսից՝*** այդպիսիք չկան:

***10.Հանրային միջոցառումներ՝***

**Ապրիլի 4-ին** Ախուրյան բնակավայրում տեղի ունեցավ միջոցառում՝ նվիրված Ապրիլյան քառօրյա պատերազմում անմահացած քաջորդիների հիշատակին: Հուշ-ցերեկույթի մեկնարկը տրվեց Ախուրյանի համայնքապետարանի մերձակա պուրակում՝ Աշոտ Շահբազյանի հիշատակին նվիրված հուշաքարի մոտ:

**Ապրիլի 7-ին** «Ախուրյանի Ֆերմատա արվեստի դպրոց» և «Ազատանի մարզամշակութային կենտրոն» ՀՈԱԿ-ներում մայրության և գեղեցկության տոնը նշանավորվեց հանդիսավոր միջոցառումների շարքով։ Մեկնարկը տրվեց «Ախուրյանի Ֆերմատա արվեստի դպրոց» ՀՈԱԿ-ի նկարչական բաժնի սաների գունեղ աշխատանքների ցուցահանդեսով, իսկ «Ազատանի մարզամշակութային կենտրոն» ՀՈԱԿ-ում ելույթներով հանդես եկան երգ-երաժշտության և պարի խմբի սաները:

**Ապրիլի 17-ին** Սուրբ Զատիկի օրվան նվիրված միջոցառումներով հանդես եկան Ախուրյան համայնքի «Բասենի մանկապարտեզ», «Հեքիաթ» մանկապարտեզ, Ազատանի «Արփի» մանկապարտեզ ՀՈԱԿ-ները

**Ապրիլի 27-ին** Վահրամաբերդի մշակույթի տանը տեղի ունեցավ  «Մեծ Եղեռն»  խորագրով միջոցառում՝ նվիրված Հայոց Ցեղասպանության 107-րդ տարելիցին:

Միջոցառման ընթացքում մասնակիցները երգի, ասմունքի, պարի միջոցով ևս մեկ անգամ վեր հանեցին  հայոց պատմության ողբերգական էջը, կրկին հղեցին 107 տարվա հայի անպատասխան հարցը՝ «Կռու՛նկ, ուստի կուգաս…»:

**Ապրիլի 30-ին** Ախուրյան համայնքի Կառնուտի միջնակարգ դպրոցում տեղի ունեցավ  «Karnut\_ձուկ\_fest\_2022» փառատոնը, որն իրականացվեց «Դասավանդի՛ր, Հայաստան» կրթական ծրագրի համայնքային նախագծի շրջանակներում:

**Մայիսի 8-ին** Ախուրյան համայնքի Ախուրյան, Ազատան բնակավայրերում տեղի ունեցան մի շարք միջոցառումներ` ի հիշատակ հայրենիքի պաշտպանական մարտերում նահատակված քաջորդիների: Համայնքի եկեղեցիներում մատուցվեցին պատարագներ, ի հիշատակ մեր հաղթանակները կերտած անմահ հերոսների:

**Մայիսի 9-ին** Ախուրյան համայնքի Ախուրյան, Ազատան, Արևիկ, Շիրակ, Մայիսյան, Լեռնուտ բնակավայրերում շարունակվեց միջոցառումների շարքը` նվիրված Մայիսյան Հաղթանակների և Արցախի Հանրապետության Պաշտպանության բանակի կազմավորման տարելիցներին: Ախուրյան համայնքի ղեկավարության ու բնակչության կողմից ծաղիկներ խոնարհվեցին բնակավայրերի անմահացած քաջորդիների հուշարձաններին:Շարունակվեցին նաև հարգանքի և ոգեկոչման արարողությունները բնակավայրերի նահատակների գերեզմաններին: Օրվա տոնական մասը Ազատան բնակավայրում էր, որտեղ տեղի ունեցավ ճանաչողական այց Ազատանի թանգարանում և «Հաղթական օր» խորագրով միջոցառում:

**Մայիսի 11-ին** «Ախուրյանի Ֆերմատա արվեստի դպրոց»-ում տեղի ունեցավ քանոնահարների համատեղ համերգ՝ մասնակցությամբ նույն դպրոցի և «Օյունջյան» բարեգործական հիմնադրամի Գյումրու «Վարդուհի» արվեստի դպրոցի սաների:Դասատուներ՝ Մարինե Ասատրյան և Բալասան Ալեքսանյան, նվագակցող՝ Անահիտ Սանամյան:Ներկաներն ու մանկավարժները բարձր գնահատեցին երեխաների կատարողական արվեստը, կարևորեցին փորձի փոխանակումը:

**Մայիսի 26-ին** Ախուրյան համայնքի Մարմաշեն բնակավայրի Սուրբ Հովհաննես եկեղեցու տարածքում տեղի ունեցավ գունեղ ու բազմաբովանդակ միջոցառում՝ նվիրված Քրիստոսի Համբարձման հրաշափառ տոնին:

Ախուրյանի համայնքապետարանի մերձակա պուրակում տեղի ունեցավ տոնական միջոցառում՝ նվիրված Առաջին Հանրապետության օրվան: Նախաձեռնության հեղինակը Ախուրյանի համայնքային գրարանի աշխատակազմն էր:

**Մայիսի 28-ին** տոնական ելույթներով ու Առաջին Հանրապետության օրվա մասին համապարփակ տեղեկատվությամբ հանդես եկան Ախուրյանի համայնքային գրադարանի հավատարիմ ընթերցողները: Օրվա տոնական երանգն ապահովեց Ախուրյանի «Մարինա» պարային համույթը։

**Մայիսի 29-ին** Մարմաշենի վանական համալիրում մատուցվեց Սուրբ Աստվածածին եկեղեցու Ուխտի Սուրբ Պատարագ՝ օրհնությամբ Մարմաշենի Հովվության հոգևոր հովիվ` Տեր Փառեն քահանա Պետրոսյանի։

Խորհրդակատարության ավարտին համալիրի բակում տեղի ունեցավ տոնական միջոցառում, որին մասնակցեցին հարևան բնակավայրերի բնակիչներն ու բազմաթիվ հյուրեր:

**Մայիսի 30-ին** Սուրբ Համբարձման տոնը Ազատանի «Արփի» մանկապարտեզում տոնեցին վառ գույներով ու ուրախ խաղիկներով: Տեղի ունեցավ գունեղ միջոցառում, որի ընթացքում փոքրիկները ներկայացրեցին տոնի ազգային ու ծիսական առանձնահատկությունները: Ազատ ու անկաշկանդ ելույթներով, ազգային երգ ու պարով երեխաները վեր հանեցին Համբարձման տոնի ժողովրդական տոնածիսակարգի ողջ գունապնակը:

**Հունիսի 9-ին** Շիրակի մարզի Ախուրյան համայնքի Ղարիբջանյան և Առափի բնակավայրերում տեղի ունեցավ երկու նոր արտադրամասերի պաշտոնական բացման արարողությունները։ Արտադրական տարածքներն արդիականացվել են նոր, ռեսուրսներ խնայող տեխնոլոգիաներով և գործում են կանաչ ստանդարտների համաձայն` Եվրոպական միության ֆինանսական աջակցությամբ և Ավստրիական զարգացման համագործակցության համաֆինանսավորմամբ իրականացվող «Կանաչ գյուղատնտեսություն» նախաձեռնության (EU-GAIA) ծրագրի շրջանակներում։

**Հունիսի 11-ին** Ախուրյան համայնքի Կամո բնակավայրում օծվեց գյուղի նորակառույց եկեղեցու խաչը՝ ձեռամբ Շիրակի թեմի առաջնորդ, Գերաշնորհ Տեր Միքայել եպիսկոպոս Աջապահյանի:

Միանավ, բազիլիկ եկեղեցին ունի 9 մ լայնություն և 15 մ երկարություն: Այն ներառված էր Մայր Աթոռի 2021 թվականի եկեղեցաշինական ծրագրում: Եկեղեցու շինարարությունն իրականացվում է ամերիկացի բարերար ամուսինների նվիրատվությամբ։ Եկեղեցու շինարարական աշխատանքներն ամբողջությամբ կավարտվեն մինչև այս տարվա վերջ:

***11.Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովելու համար տեղամասային կենտրոններում ձեռնարկված միջոցներ՝***

Համայնքում առկա են բավարար պայմաններ` սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման համար:

***12.Աղբահանության և սանիտարական մաքրման աշխատանքների իրականացում՝***

ՀՀ Շիրակի մարզի Ախուրյան համայնքի Կապս, Մարմաշեն, Վահրամաբերդ, Մայիսյան, Հովունի, Հացիկ, Քեթի, Փոքրաշեն, Շիրակ, Ջաջուռ, Կարմրաքար, Լեռնուտ, Մեծ Սարիար, Կրաշեն, Ջաջուռավան, Հացիկավան, Ղարիբջանյան, Բենիամին, Ախուրիկ, Գետք, Երազգավորս, Բայանդուր, Ոսկեհասկ և Հայկավան բնավավայրերում աղբահանության ծառայությունները իրականացվում են «ՕԼ ԴԸ ԲԵՍԹ» ՍՊԸ-ի կողմից, որի հետ 2022 թվականի փետրվարի 28-ին կնքվել է աղբահանության ծառայությունների մատուցման պայմանագիր (թիվ ՇՄՄՀ-ԳՀԾՁԲ-22/01), hավաքված աղբը 7 օր պարբերությամբ տեղափոխում է Գյումրի քաղաքի աղբավայր:

ՀՀ Շիրակի մարզի Ախուրյան համայնքի Բասեն, Կառնուտ, Ախուրյան, Այգաբաց, Արևիկ, Ջրառատ, Հովիտ, Կամո բնավավայրերում աղբահանության ծառայությունները իրականացվում են «Ախուրյանի կոմունալ սպասարկում և բարեկարգում» ՀՈԱԿ-ի կողմից։

***13.Համայնքի վարչական տարածքում բիզնես գործունեություն իրականացնող գործարարների և ձեռնարկատերերի հետ հանդիպումներ***՝

Համայնքի վարչական տարածքում բիզնես գործունեություն իրականացնող գործարարների և ձեռնարկատերերի հետ հանդիպումներ չեն իրականացվել:

***14.Համայնքի կառավարման տեղեկատվական համակարգի (ՀԿՏՀ կամ համարժեք) լիարժեք և արդյունավետ շահագործման աշխատանքներ՝***

Ապահովվում է akhuryan.am կայք-էջի շահագործումը, փաստաշրջանառությունը, համայքի ղեկավարի որոշումների, կարգադրությունների, ավագանու որոշումների, բյուջեի եկամուտների և ծախսերի կատարողակաանների դիտման մատչելությունը:

***15.Ավագանու հրապարակային նիստերի առցանց հեռարձակում***՝

Ապահովվել է թվով 3 նիստի ուղիղ հեռարձակումը հետևյալ հղումով /https://www.youtube.com/channel/UCYxWssYedkjdjGtkTDdLgZA/: