**Աբովյան համայնք**

**(2022թ. 2-ին եռամսյակ)**

***1.Բնակավայրերի քանակը***՝ **11:**

***2.Հրավիրված խորհրդակցությունների քանակը***՝ **50**:

***3.Համայնքի բնակիչների ընդունելությունների քանակը՝* 52**:

***4.Բնակավայրերի այցելությունների քանակը***՝ 38+48+9=94**, որից** Աբովյան՝ 55, Առինջ՝ 11 Արամուս՝ 5, Բալահովիտ՝ 4, Գեղաշեն՝ 6, Գետարգել՝ 2, Կաթնաղբյուր՝ 2, Կամարիս՝ 3, Մայակովսկի՝ 3, Պտղնի՝ 2, Վերին Պտղնի՝ 2**:**

***5. Ավագանու նիստերի քանակը՝ թվով*** 4:

**6. Ավագանու մշտական հանձնաժողովների քանակը՝** թվով **5**:

1. զարգացման ծրագրերի, ֆինանսաբյուջետային, տնտեսական հարցերի,

2. քաղաքաշինության, հողօգտագործման և անշարժ գույքի հարցերի,

3. կրթության, մշակույթի և սոցիալական հարցերի,

4. բնակավայրերին, ենթակառուցվածքներին և կոմունիկացիաներին առնչվող հարցերի,

5. իրավական հարցերի:

***7. Սոցիալական աշխատողի կողմից տնային այցելությունների քանակը***` թվով **93**

1.Այցելություններ սոցիալապես անապահով ընտանիքների հայտնաբերման նպատակով:

2.Կատարվել է տունայցեր դժվար տեղաշարժվող կարիքավոր միայնակ կենսաթոշակառուներին և տրամադրվել պարենային օգնություն։

3.Աբովյան համայնքում տեղական վճարների դրույքաչափի նվազեցման արտոնություն կիրառելու գործընթացը ապահովող մշտական հանձնաժողովի կազմում տնային այցելություններ։  
4.Սոցիալական աջակցություն ցուցաբերելու գործընթացն ապահովող մշտական հանձնաժողովի կազմով տնային այցելություններ։  
5.Տնային այցելություններ խնամակալության և հոգաբարձության հանձնաժողովի աշխատանքների շրջանակներում։

***8. Նախադպրոցական և արտադպրոցական կրթության հաստատություններ կատարված այցեր՝*Ապրիլի 22-ին** իրականացվել է այցելություն «‎‎Աբովյանի համայնքային գրադարան» ՄՀ ՀՈԱԿ, որտեղ տեղի է ունեցել Ֆրանկոֆոնիայի միջազգային օրվան նվիրված միջոցառում՝ «Ապրել միասին» խորագրով:

**Ապրիլի 22-ին** իրականացվել է այցելություն «‎Գագիկ Ծառուկյանի անվան Աբովյանի սպորտի և մշակույթի համալիր կենտրոն» ՀՈԱԿ, որտեղ իրականցվել է վոլեյբոլի ընկերեկան խաղ հանդիպում մարզադպրոցի թիմի և դպրոցականների թիմի հետ:

**Ապրիլի 26-ին** իրականացվել է այցելություն «Աբովյանի երեխաների աջակցության կենտրոն» ՀՈԱԿ, որտեղ Ֆրանկոֆոնիայի շրջանակներում տեղի է ունեցել միջոցառումը՝ նվիրված Շառլ Ազնավուրի կյանքին ու գործունեությանը:

**Մայիսի 5-ին** իրականացվել է այցելություն «Աբովյանի Զարեհ Սահակյանցի ավան երաժշտական դպրոց**»** ԱԿՈՒՀ ՀՈԱԿ, որտեղ տեղի է ունեցել Ֆրանկոֆոնիայի միջազգային օրվան նվիրված համերգ։

**Մայիսի 18-ին** իրականացվել է այցելություն Հայ և ռուս ժողովուրդների բարեկամության թանգարան, որտեղ տեղի է ունեցել ցուցահանդես նվիրված Ֆրանկոֆոնիայի միջազգային օրվան։

**Մայիսի 24 -ին** իրականացվել է այցելություն «Գեղաշենի մշակույթի տանը» ՀՈԱԿ, որտեղ տեղի է ունեցել Գեղաշեն և Արամուս վարչական բնակավայրերի համատեղ մշակութային միջոցառումը, որը նվիրված էր 20-րդ դարի 2-րդ կեսի ականավոր երաժշտագետ, կոմպոզիտոր,Խաչատուր Ավետիսյանին: Համայնքի ղեկավարը այցելել է նաև մարզասրահ, որտեղ ներկայացվել է սաների ձեռքբերումները։

**Մայիսի 27 -ին** իրականացվել է այցելություն «Աբովյանի համայնքային գրադարան» ՄՀ ՀՈԱԿ միջոցռումների դահլիճի տարածք տրամադրելու հարցի ուսումնասիրության նպատակով։

**Մայիսի 31-ին** իրականացվել է այցելություն «Աբովյանի թիվ 9-ը մանկապարտեզ» ՀՈԱԿ, որտեղ իրականացվել է ավագ խմբի սաների ավարտական հանդեսը։

**Հունիսի 14-ին** իրականացվել է այցելություն Աբովյանի շախմատի դպրոց որտեղ մեկնարկվել էր 44-օրյա պատերազմի Աբովյան համայնքի հերոս, շախմատի դպրոցի սան Գուրգեն Կարապետյանի հուշամրցաշարը։ Հուշամրցաշարի ավարտին մրցավարական հանձնաժողովի կողմից սահմանվել էր նաև հատուկ մրցանակ համայնքի ղեկավարի կողմից։ Մրցաշարին մասնակցում էին 300-ից ավել շախմատիստներ հայաստանի տարբեր մարզերից։

***9. Դպրոցական տարիքի երեխաների քանակը, որոնք դուրս են մնացել ուսումնական պրոցեսից՝ 4*** :

***10. Հանրային միջոցառումներ***

**Ապրիլի 12-ին** Աբովյանի համայնքապետարանում տեղի է ունեցել Ավետման տոնին նվիրված ցուցահանես՝ «Ավետում» խորագրով։ Ցուցահանդեսում գեղարվեստի դպրոցի սաները ներկայացնում էին իրենց աշխատանքները։

**Ապրիլի 18-ին** Աբովյանի համայնքապետարանի և «‎Հանուն սահմանի» հասարակական կազմակերպության նախաձեռնությամբ ապրիլի 15-ին տեղի է ունեցել «‎Լույսի և փառքի» ծառատունկ՝ նվիրված ապրիլյան քառօրյա և 44-օրյա պատերազմի հերոսների հիշատակին: Համայնքապետարանի դիմահայաց այգում հերոսների ընտանիքների մասնակցությամբ տնկվել են հերոսների հիշատակի հավերժացմանը նվիրված 130-ից ավել անվանական ծառ։

**Ապրիլի 22-ին** Աբովյանի համայնքային գրադարանում տեղի է ունեցել Ֆրանկոֆոնիայի միջազգային օրվան նվիրված միջոցառում՝ «Ապրել միասին» խորագրով, որը խորհրդանշում է հաշտություն, բարեկամություն և աշխարհի ազգերի միջև համերաշխություն։ Պատանիները հանդես եկան ֆրանսերեն երաժշտական կատարումներով, ներկայացվեց Ֆրանկոֆոնիայի գլխավոր առաքելությունը։

**Ապրիլի 24-ին** Աբովյանի համայքապետարանի նախաձեռնությամբ կազմակերպվել է Եղեռնի զոհերի հիշատակին նվիրված երթ, որին մասնակցում էին համայքապետարանի աշխատակազմը, համայնքային ենթակայության և այլ հաստատությունների աշխատակիցները։ Երթի մասնակիցները հարգանքի տուրք մատուցեցին Հայոց ցեղասպանության անմեղ զոհերի հիշատակին։

**Ապրիլի 29-ից մայիսի 1-ը** Աբովյանի համայնքապետարանի աջակցությամբ և Էդգար Կարապետյանի նախաձեռնությամբ Աբովյան քաղաքում մեկնարկվել է պարային փառատոն՝ «Աբովյան, իմ պարի քաղաք» խորագրով, որ անցկացվել է ապրիլի 29-ից մայիսի 1-ը, որի նպատակն էր պարարվեսի ներկայացուցիչներին ու սիրահարներին համախմբել մեկ վայրում: Փռատոնի շրջանակներում ներկայացվել է վարպետության դասեր, ներկայացումներ, քննարկումներ, համերգային ծրագրեր և գալա համերգ:

**Մայիսի 9-ին** Աբովյան համայնքի ղեկավար Էդուարդ Բաբայանը, համայնքի ղեկավարի տեղակալները, ավագանու անդամներ, համայնքապետարանի աշխատակազմը, ուժային կառույցների ներկայացուցիչները, համայնքային ենթակայության և այլ հաստատությունների աշխատակիցները, համայնքի բնակիչները հարգանքի տուրք են մատուցել Հայրենական մեծ պատերազմի և Արցախյան բոլոր պատերազմների ընթացքում զոհված հերոս հայորդիների հիշատակին: Աբովյանի համայնքապետարանի դիմացից քայլերթ էր տեղի ունեցել դեպի Հայրենական Մեծ Պատերազմում զոհված հայորդիներին նվիրված «Անմար կրակ» հուշահամալիրի մոտ՝ հարգանքի տուրք մատուցելու: Աբովյան բազմաբնակավայր համայնքի բոլոր վարչական կենտրոններում հարգանքի տուրք էր մատուցվել Հայրենական մեծ պատերազմի ընթացքում զոհված հայորդիների հիշատակին:

**Մայիսի 9-ին** **-** Աբովյան համայնքում բացառիկ իրադարձություն էր. Շուշիի ազատագրման փառապանծ օրը՝ գալիք հաղթանակների հավատով Աբովյան քաղաքում Ժամը 11։00-ին բացվեց Արցախի փողոց և Հադրութ թաղամաս:Ժամը 11։30-ին տեղի ունցավ «Շուշիի թաղամասի» բացման հանդիսավոր արարողությունը, մշակույթային միջոցառում։

**Մայիսի 12-ին** Գագիկ Ծառուկյանի անվան Աբովյանի սպորտի և մշակույթի համալիր կենտրոնում տեղի էր ունեցել հաշմանդամ անձանց թենիսի բաց առաջնություն:

**Մայիսի 15-ին** ընտանիքի միջազգային օրը «Աբովյանի երեխաների աջակցության կենտրոն» ՀՈԱԿ-ում տեղի էր ունեցել միջոցառում՝ «Իմ երջանիկ ընտանիք»-ը խորագրով: Միջոցառման ընթացքում մանուկները ցուցադրեցին փոքրիկ ընտանեկան դրվագ ներկայացումներ, հանդիսատեսի հետ քննարկեցին, փոխանակեցին կարծիքներ և գտան համապատասխան լուծումներ, այնուհետև երեխաներն իրենց ընտանիքի անդամների հետ միասին նկարեցին իրենց պատկերացմամբ երջանիկ ընտանիքը, որը ուղեկցվեց կենտրոնի սաների երաժշտական կատարումներով:

**Մայիսի 24 -ին** Գեղաշենի մշակույթի տանը տեղի էր ունեցել Գեղաշեն և Արամուս վարչական բնակավայրերի համատեղ մշակութային միջոցառումը, որը նվիրված էր 20-րդ դարի 2-րդ կեսի ականավոր երաժշտագետ, կոմպոզիտոր,Խաչատուր Ավետիսյանին:

**Մայիսի 29-ին** ժամը 12-ին, Աբովյան քաղաքի համայնքապետարանին հարող տարածքում մեկնարկվել էր փողային նվագախմբերի ամենամյա հանրապետական շքերթ-փառատոն՝ նվիրված Հայաստանի Հանրապետության զինված ուժերի կազմավորման 30-ամյակին:

Շքերթ-փառատոնին մասնակցել են հանրապետության տարբեր մարզերի և Երևանի ավելի քան 20 փողային նվագախմբեր:

Շքերթ-փառատոնը կազմակերպում է ՀՀ Կրթության, գիտության, մշակույթի և սպորտի նախարարության «Գեղարվեստական դաստիարակության և մշակութի» կենտրոնը:

**Հունիսի 1-ին** երեխաների պաշտպաանության միջազգային օրվա առթիվ Աբովյան համայնքի գյուղական բնակավայրերում համայնքի ղեկավար Էդուարդ Բաբայանի և Աբովյանի դրամատիկական թատրոնի գեղարվեստական ղեկավար Արմեն Սարգսյանի նախաձեռնությամբ մուլտհերոսները շրջել են համայնքի գյուղերով երեխաներին տոնական տրամադրություն պարգևել, նվերներ հանձնել։ Հերոսները եղել են Աբովյան համայնքի Գետարգել, Ներքին Պտղնի, Մայակովսկի, Կամարիս, Գեղաշեն վարչական կենտրոններում:

**Հունիսի 1-ին** երեխաների պաշտպաանության միջազգային օրվա առթիվ Աբովյանի համայնքապետարանի դիմահայաց այգում կազմակորպվել էր միջոցառում, որտեղ ներկայացվեցին կրթամշակութային, սպորտային հաստատությունների մանուկների և պատանիների երգ ու պար, տիկնիկային ներկայացում, կավճանկարչություն, նկարների ցուցահանդես, անցկացվեց նաև քանդակագործության բաց դաս, սպորտային մարզաձևերի ցուցադրություն:

**Հունիսի 3-ին** Աբովյանի համայնքապետարանի դիմահայաց այգում համայքի շրջանավարտների համար կազմակերպվել էր տոնական միջոցառում։ Միջոցառմանը հանդես եկան Էրիկ Կարապետյանը, Գևորգ Մկրտչյանը, DJ Վակցինան, Ness Bend-ը, տոնական համերգի վերջում տեղի ունեցավ հրավառություն։

**Հունիսի 7-ին**  Աբովյանի Զ.Սահակյանցի անվան երաժշտական դպրոցում կայացել էր 2021-2022թթ ուսումնական տարվա հաշվետու համերգը՝ դպրոցի դաշնամուրային, լարային, ժողգործիքների և փողային բաժինների լավագույն սաների մասնակցությամբ։

**Հունիսի 13-ին** Աբովյան համայնքի ղեկավար Էդուարդ Բաբայնի նախաձեռնությամբ Աբովյանի Սուրբ Հովհաննես Մկրտիչ եկեղեցուց՝ երգ ու պարով հայկական զինված ուժեր են ճանապարհել Կոտայքի մարզի նորակոչիկներին, որտեղ համայնքի ղեկավարի կողմից բոլոր նորակաչիկներին տրվել է օրհնված խաչեր։

**Հունիսի 14-ին** Աբովյանի շախմատի դպրոցում մեկնարկվել էր 44-օրյա պատերազմի Աբովյան համայնքի հերոս, շախմատի դպրոցի սան Գուրգեն Կարապետյանի հուշամրցաշարը։ Հուշամրցաշարի ավարտին մրցավարական հանձնաժողովի կողմից սահմանվել էր նաև հատուկ մրցանակ համայնքի ղեկավարի կողմից։ Մրցաշարին մասնակցում էին 300-ից ավել շախմատիստներ Հայաստանի տարբեր մարզերից։

**Հունիսի 17-ին** Աբովյան համայնքում տեղի էր ունեցել մարզադաշտի բացման արարողությունը: Միջոցառմանը մասնակցել են Աբովյան համայնքի ղեկավար Էդուարդ Բաբայանը, Տարածքային կառավարման և ենթակառուցվածքների նախարար Գնել Սանոսյանը, Կոտայքի մարզպետ Ահարոն Սահակյանը, ՀՖՖ նախագահ Արմեն Մելիքբեկյանը և ՈՒԵՖԱ-ի նախագահ Ալեքսանդր Չեֆերինը: Հիմնովին վերանորոգված մարզադաշտն այսուհետ կարող է տեղավորել 3100 հանդիսական և ընդունել ինչպես տեղական, այնպես էլ միջազգային հանդիպումներ։ Շինարարական աշխատանքներն իրականացվել են Հայաստանի ֆուտբոլի ֆեդերացիայի և Աբովյանի համայնքապետարանի համագործակցությամբ։ Ծրագրի շրջանակում տեղադրվել է նոր խոտածածկ, վերանորոգվել են մարզադաշտի տրիբունաները և հանդերձարանային հատվածները, բարեկարգվել են մարզադաշտի հարակից տարածքները, կառուցվել է մարզումային փոքր խաղադաշտ:

**Հունիսի 25-ին** Աբովյանի դրամատիկական թատրոնում տեղի էր ունեցել «Միասին» խորագրով համերգային ծրագիրը։ Հանդես եկան երգիչներ Հակոբ Հակոբյանը, Արմեն Հովհաննիսյանը և Նարե Գևորգյանը համերգային ծրգրին ներկա էր նաև համայնքի ղեկավար Էդուարդ Բաբայանը։

***11.Համայնքի կառավարման տեղեկատվական համակարգի (ՀԿՏՀ կամ համարժեք) լիարժեք և արդյունավետ շահագործման աշխատանքներ՝***

Ապահովվում է abovyan-kotayk.am պաշտոնական կայքի լիակատար շահագործումը, որը հնարավորություն է տալիս դիտել փաստաթղթաշրջանառությունը, համայքի ղեկավարի որոշումները, կարգադրությունները, ուղերցները և հաշվետվությունները, ավագանու որոշումները և ուղերցները, բյուջեի եկամուտների և ծախսերի կատարողականները: Համակարգը արդյունավետ շահագործելու համար տարվում են շարունակական աշխատանքներ:

***12.Ավագանու հրապարակային նիստերի առցանց հեռարձակում*** ` Ապահովվել է համայնքի ավագանու 4 նիստերի ուղիղ հեռարձակումը:

**Աբովյան համայնք**

Խոշորացման արդյունքում ձևավորվել է առավել մրցակցային ավագանի, հաստիքների վերաբաշխում, ինչի արդյունքում կրկնվող հաստիքները (աշխատակազմի քարտուղար, ֆինանսիստ, հաշվապահ և այլն) փոխարինվել են ծառայություններ մատուցող հաստիքներով: Համայնքի բնակավայրերում առկա հիմնական միջոցները վերագնահատվել և հանձնվել է Աբովյան համայնքին։

**Համայնքի հաստիքներ**

**Մինչև խոշորացումը՝**

|  |  |  |  |
| --- | --- | --- | --- |
| 1 | **Աբովյան** | Աբովյան | **77** |
| 2 | Առինջ | **28** |
| 3 | Արամուս | **14** |
| 4 | Բալահովիտ | **21** |
| 5 | Գեղաշեն | **18** |
| 6 | Գետարգել | **9** |
| 7 | Կաթնաղբյուր | **9** |
| 8 | Կամարիս | **15** |
| 9 | Մայակովսկի | **15** |
| 10 | Պտղնի | **14** |
| 11 | Վերին Պտղնի | **13** |
| **Ընդամենը** | | | **233** |

**Խոշորացումից հետո՝**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Հ/Հ | Միավորված համայնքի անվանումը | Համայնքի ղեկավար | Պաշտոնների թվաքանակը | | | | | |
| Հտեղալամայնքի ղտեկավարի տեղակալ | Համայնքի ղեկավարի օգնական, խորհրդական, մամուլի քարտուղար, ավագանու խմբակցության փորձագետ, համայնքի ղեկավարի առաջին տեղակալի օգնական | Վարչական ղեկավար | Համայնքային ծառայության պաշտոններ | Տեխնիկական սպասարկում և քաղաքացիական աշխատանք իրականացնողներ | Ընդամենը աշխատակազմ |
|
| 1 | **Աբովյան** | **1** | **3** | **10** | **10** | **94** | **52** | **170** |

Մինչև խոշորացումը Աբովյան համայնքի ՀՈԱԿ-ներում եղել են 880 հաստիքներ, խոշորացումից հետո դրանց թիվը չի փոփոխվել, մնացել է նույնը՝ 880 հաստիք:

**Ավագանու անդամների** թվաքանակը՝ 27:

**Կապիտալ ծրագրեր**

2022 թվականի առաջին կիսամյակում համայնքը մարել է բնակավայրերում իրականացրած և չֆինանսավորված կապիտալ ծրագրերի գծով առաջացած պարտքերը։   
2022 թվականին իրականացվելու են 6 սուբվենցիոն ծրագրեր են և հիմնականում վերաբերվում են բոլոր բնակավայրերին։ համայնքի կողմից իրականացվող սուբվենցիոն ծրագրերի նախագծերի մրցույթները կայացել են, իսկ 2 ծրագրերի գծով սկսվել է աշխատանքների իրականացումը։

Բարեկարգ, հարմարավետ և մատչելի միջավայրի ձևավորման համար համայնքում ծրագրվել են կատարելու հետևյալ կապիտալ աշխատանքները՝   
 1) Աբովյան համայնքի փողոցների և բակերի ասֆալտապատման ծրագրի արժեքը կազմում է 47 950.0 հազար դրամ, որն ամբողջությամբ վճարվել է։ Աշխատանքների կատարման ընթացքում ստեղծվել է 5 լրացուցիչ աշխատատեղ։ Աշխատանքները իրականացվել են համայնքի 11 բնակավայրերում։  
 2) Աբովյան համայնքի գլխավոր և միջթաղամասային փողոցների անվտանգ երթևեկություն ապահովելու նպատակով գծանշում է կատարվել 11 բնակավայրերերում։ Ծրագիրը կազմում է 7855.2 հազար դրամ։ Աշխատանքները իրականացման փուլում է, բայց վճարումներ չի կատարվել։ Աշխատանքների կատարման ընթացքում ստեղծվել է 4 լրացուցիչ աշխատատեղ։

3) Աբովյանի Կարմիր բանակի փողոցի գազաֆիկացման աշխատանքների համար նախատեսվել է 4500.0 հազար դրամ, իսկ փաստացի ծախսվել է 3976,9 հազար դրամ։ Աշխատանքների կատարման ընթացքում ստեղծվել է 3 լրացուցիչ աշխատատեղ։

4) Բալահովիտ բնակավայրի մանկապարտեզի շենքի կառուցման համար նախատեսվել է 158 000.0 հազար դրամ, 1-ին կիսամյակում իրականացրած աշխատանքների համար վճարվել է 15341,7 հազար դրամ։ Աշխատանքների կատարման ընթացքում ստեղծվել է 8 լրացուցիչ աշխատատեղ։